
Sfinţii 42 de mucenici din Amoreea: Teodor, Constantin, Calist, 
Teofil, Vasois şi către cei împreună cu dânşii 
(6 martie) 


Sfinţii 42 de mucenici din Amoreea au fost căpitani în armata împăratului Teofil al 
Bizanțului (829-842) care originar din oraşul Amoreea (Frigia). Atunci când 
agarenii au năvălit asupra oraşului Amoreea, împăratul Teofil l-a apărat cu toată 
vitejia. Acest oraş nu ar fi fost cucerit dacă grecul Vatidis nu ar fi fost un trădător. 
Răzbunarea agarenilor a fost cruntă, având în vedere că anterior împăratul Teofil 
cucerise oraşul Sozopetra unde se născuse Amirmumn, conducătorul agarenilor. 
Şapte ani de zile au fost închişi în temniță şi supuşi supliciilor cei 42 de căpitani, 
de către agareni în încercare lor de a-i face să renunţe la credinţa creştină şi să 
treacă la mahomedanism. În cele din urmă sfinţii 42 de mucenici au slăvit pe 

Dumnezeu prin moarte martirică, fiind trecuţi prin sabie. Trupurile lor au fost 
aruncate într-un râu, însă după un timp creştinii le-au găsit scoase de valuri la mal 
şi le-au îngropat cu cinstea cuvenită. 

Evanghelia şi Apostolul zilei 


Matei 20, 1-16 


1. Căci Împărăţia Cerurilor este asemenea unui om stăpân de casă, care a ieşit 
dis de dimineaţă să tocmească lucrători pentru via sa. 

2. Și învoindu-se cu lucrătorii cu un dinar pe zi, i-a trimis în via sa. 

3. Şi ieşind pe la ceasul al treilea, a văzut pe alții stând în piaţă fără lucru. 

4. Şi le-a zis acelora: Mergeţi şi voi în vie, şi ce va fi cu dreptul, vă voi da. 

5. lar ei S-au dus. leşind iarăşi pe la ceasul al şaselea şi al nouălea, a făcut tot 
aşa. 

6. leşind pe la ceasul al unsprezecelea, a găsit pe alții, stând fără lucru, şi le-a 
zis: De ce aţi Stat aici toată ziua fără lucru? 

7. Zis-au lui: Fiindcă nimeni nu ne-a tocmit. Zis-a lor: Duceţi-vă şi voi în vie şi 
ce va fi cu dreptul veţi lua. 

8. Făcându-se seară, stăpânul viei a zis către îngrijitorul său: Cheamă pe lucră- 
tori şi dă-le plata, începând de cei din urmă până la cei dintâi. 

9. Venind cei din ceasul al unsprezecelea, au luat câte un dinar. 

10. Și venind cei dintâi, au socotit că vor lua mai mult, dar au luat şi ei tot câte 
un dinar. 

11. Şi după ce au luat, cârteau împotriva stăpânului casei, 

12. Zicând: Aceştia de pe urmă au făcut un ceas şi i-ai pus deopotrivă cu noi, 
care am dus greutatea zilei şi arşiţa. 

13. Iar el, răspunzând, a zis unuia dintre ei: Prietene, nu-ţi fac nedreptate. Oare 
nu te-ai învoit cu mine un dinar? 

14. Ia ce este al tău şi pleacă. Voiesc să dau acestuia de pe urmă ca şi ţie. 

15. Au nu mi Se cuvine mie Să fac ce voiesc cu ale mele? Sau ochiul tău este rău, 
pentru că eu sunt bun? 

16. Astfel vor fi cei de pe urmă întâi şi cei dintâi pe urmă, că mulți sunt chemați, 
dar puţini aleşi. 


Apostol 

nilaliaeieieie ie iaioie iati io atelier: 


o fait i i fn a fa ia e i i n a a fn fa fa fin ie i n n a in fa fa ie din i i a a fa e 


1. De aceea şi noi, având împrejurul nostru atâta nor de mărturii, să lepădăm 
orice povară şi păcatul ce grabnic ne împresoară şi să alergăm cu Stăruinţă în 
lupta care ne Stă înainte. 

2. Cu ochii aţintiți asupra lui lisus, începătorul şi plinitorul credinţei, Care, 
pentru bucuria pusă înainte-l, a suferit crucea, n-a ţinut seama de ocara ei şi a 
şezut de-a dreapta tronului lui Dumnezeu. 

3. Luaţi aminte, dar, la Cel ce a răbdat de la păcătoşi, asupra Sa, o atât de mare 
împotrivire, ca să nu vă lăsaţi osteniţi, slăbind în sufletele voastre. 

4. În lupta voastră cu păcatul, nu v-aţi împotrivit încă până la sânge. 

5. Și aţi uitat îndemnul care vă grăieşte ca unor fii: "Fiul meu, nu disprețui 
certarea Domnului, nici nu te descuraja, când eşti mustrat de El. 

6. Căci pe cine îl iubeşte Domnul îl ceartă, şi biciuieşte pe tot fiul pe care îl 
primeşte”. 

7. Răbdaţi spre înţelepţire, Dumnezeu se poartă cu voi ca faţă de fii. Căci care 
este fiul pe care tatăl său nu-l pedepseşte? 

8. lar dacă sunteţi fără de certare, de care toţi au parte, atunci sunteţi fii nele- 
gitimi şi nu fii adevăraţi. 

9. Apoi dacă am avut pe părinţii noştri după trup, care să ne certe, şi ne Sfiam de 
ei, oare nu ne vom Supune cu atât mai vârtos Tatălui duhurilor, ca să avem 
viaţă? 

10. Pentru că ei, precum găseau cu cale, ne pedepseau pentru puţine zile, iar 
Acesta, spre folosul nostru, ca să ne împărtăşim de sfinţenia Lui. 

In această lună, ziua a şasea - Pomenirea Sfinţilor patruzeci şi doi de mucenici 
din Amoreea: Teodor, Constantin, Calist, Teofil, Vasois şi cei împreună cu ei 
(Minei) 


La Vecernie 


La Doamne, strigat-am..., se pun stihirile pe 6: trei ale Triodului sau ale Octoihului 
şi trei ale mucenicilor, glasul al 4-lea: 


Podobie: Cel ce de sus eşti chemat... 


Mucenici buni biruitori, în vremile cele mai de pe urmă arătându-vă ca nişte stele 
neapuse întru cinstită întărirea bisericii, cu strălucirea pătimirilor aţi luminat toată 
lumea cea de sub soare şi aţi risipit întunericul înşelăciunii prea lăudaţilor, şi acum 
v-aţi mutat către strălucirea cea veşnică. Drept aceasta câştigându-vă buni folo- 
sitori ai noştri, cu credință săvârşim sfințită şi purtătoare de lumină mucenicia 
voastră. 


Cu aducere silnică mucenici ai lui Hristos, toți v-aţi pus legaţi în temniţă, în vreme 
îndelungată fiind cu adevărat dumnezeieşti străjuitori ai credinţei. Drept aceea 
nebunindu-se fiara cea cu nume rău, v-a omorât pe voi cu sabia, nevrând ca să vă 
plecaţi poruncilor lui celor cumplite. Şi acum voi patruzeci şi doi prea slăviților cu 
bucurie moşteniţi împărăţiile cele de sus. 

Cu Constantin împreună cu Vasoiu şi cu Calist, pe Teofil şi pe Teodor şi pe cea- 
laltă dumnezeiască ceată a purtătorilor de chinuri, cu mare glas toţi să-i lăudăm. 
Căci cu bucurie junghiindu-se, au ales a se omori pentru viaţa tuturor. Și acum se 
odihnesc în cetatea Dumnezeului celui viu, şi ne cer ca să aflăm noi iertare de pă- 
cate şi desăvârşită izbăvire în ziua judecății. 


Slavă Tatălui şi Fiului şi Sfântului Duh, glas 2, a lui Metodie 


Astăzi prăznuieşte Biserica în taină, îmbrăcându-se cu podoabă nouă, ca cu o por- 
firă şi cu vison, cu sângiurile purtătorilor de chinuri celor de acum. Că pe aceştia 
întru bună credinţă crescându-i, jertfă fără prihană primită şi bineplăcută lui Hri- 
stos s-au adus. Pentru aceasta cela ce i-ai arătat pe dânşii biruitori asupra celor fă- 
rădelege şi i-ai încununat şi i-ai proslăvit, trimite-ne şi nouă prin rugăciunile lor 
mare milă. 


Și acum şi pururea şi în vecii vecilor. (a Născătoarei de Dumnezeu) 


Toată nădejdea cea spre tine o pun Maica lui Dumnezeu, păzeşte-mă sub acope- 
rământul tău. 


A Crucii, a Născătoarei 
Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Insă fiind cuprins 
de frică, se bucura strigând către Tine: Slavă smereniei Tale, lubitorule de oameni! 
Văzând Preacurata pe Făcătorul tuturor răbdând multe ocări şi pe Cruce înălțat, 
suspina-i zicând: Prealăudate Doamne Fiule şi Dumnezeul meu, cum suferi ne- 
cinste cu trupul, vrând să cinsteşti zidirea ta, Stăpâne. Slavă multei milostivirii şi 
pogorârii tale, lubitorule de oameni. 

La Stihoavnă 
Samoglasnica zilei de 2 ori şi Mucenicina. 


Slavă Tatălui şi Fiului şi Sfântului Duh, a sfinților, glas 6, a lui Sicheot 


Veniţi, iubitorilor de mucenici, duhovniceşte săvârşind sfințită pomenirea cetei 
celei de Dumnezeu încoronată a mucenicilor, celor arătaţi de curând, a junghierii 

celei fără prihană ce s-au jertfit cu osârdie pentru Hristos, împreunată ostăşirea cea 
aleasă a celor patruzeci şi doi, cu sfinţenie să strigăm către dânşii: Zdrobiţi semeţia 
agarenilor celor fără de Dumnezeu, şi izbăviţi pe poporul cel pravoslavnic de toată 
înconjurarea prin rugăciunile voastre. 

Și acum şi pururea şi în vecii vecilor. (a Născătoarei de Dumnezeu) 

Podobie: A treia zi ai înviat Hristoase... 

De mari daruri te-a învrednicit prea curată Fecioară, singură a lui Dumnezeu 
Maică, că ai născut cu trup pe Unul din Treime, pe Hristos dătătorul de viață, spre 
mântuirea sufletelor noastre. 

A Crucii, a Născătoarei 

Dacă te-a văzut prea curata pe Tine spânzurat pe Cruce, plângând cu jale, striga ca 
o Maică: Fiul meu şi Dumnezeul meu, prea dulcele meu Fiu, cum suferi patimă de 
ocară? 


La Utrenie 


Canonul mucenicilor 
facere a lui losif 


Cântarea 1-a 


Irmos: Ca pe uscat umblând Israil. Cu urmele prin adânc pe gonaciul Faraon vă- 
zându-l înecat, a strigat: Lui Dumnezeu cântare de biruinţă să-i cântăm. 


Intru înălțimea Bisericii lui Hristos, arătându-vă slăviților ca nişte stele luminoase, 
luminaţi sufletele credincioşilor, gonind întunericul înşelăciunii. 


Cu vitejia minţii împleticindu-vă cu vrăjmaşul, mucenicilor, pe acesta l-aţi surpat şi 
omorându-vă împreună, aţi aflat viaţă fără de sfârşit fericiţilor. 


Fiind străluciți cu frumuseţea muceniciei celei cu raze luminoase, şi tari v-aţi adus 
lui Hristos celui junghiat cu trupul şi cu cetele cele muceniceşti împreună v-aţi nu- 


mărat mucenicilor. 


Slavă Tatălui şi Fiului şi Sfântului Duh. 

Prea slăviților mucenici ai Domnului cei patruzeci şi doi, surpând mulţime nenu- 
mărată a nelegiuiţilor, v-aţi învrednicit multor bunătăţi în ceruri. 


Şi acum şi pururea şi în vecii vecilor. Amin (a Născătoarei de Dumnezeu) 
Preasfântă Fecioară, dumnezeiască înfrumusețarea pătimitorilor, care ai născut pe 
Hristos cel frumos, cu frumuseţile, pe acesta roagă-l ca să înfrumuseţeze sufletul 
meu. 

Cântarea a 3-a 


Irmos: Nu este sfânt... 


Stând de faţă în mijlocul priveliştei, cu glas slobod vitejeşte ai propovăduit pe 
Mântuitorul, Cuvântul cel întrupat pentru noi, mare viteazule 'Teodore. 


Întru credinţă pătimind, înţelepţeşte te-ai lepădat de trup, şi tăierii sabiei pe sine-ţi 
plecându-te, te-ai junghiat ca un miel, Constantine mucenice vrednicule de minune. 


Slavă Tatălui şi Fiului şi Sfântului Duh. 


Vremea luptelor tuturor te-a arătat pe tine prieten credincios a lui Dumnezeu, ca pe 
unul ce despărţeai cugetul de stricăciosul prieteşug al trupului, prea alesule Teofile. 


Şi acum şi pururea şi în vecii vecilor. Amin (a Născătoarei de Dumnezeu) 


Adunarea sfinților celor patruzeci şi doi pătimind, adevărat te propovăduia pe tine, 
adevărata Maică lui Dumnezeu celui dintru înălțime, care îi întăreai pe ei cu mij- 
locirile tale. 


Irmosul: Nu este sfânt precum Tu Doamne Dumnezeul meu, carele ai înălţat cor- 
nul credincioşilor Tăi Bunule, şi ne-ai întărit pe noi pe piatra mărturisirii Tale. 


Sedealna, glas 4: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


khkkhkkhkhkkrhkhkhkhkhkhkhkikhkhkikhkikikik 


e Xe e Xe e e Xe e e Xe e e e De De e e e e e e De e e e e e e e e XX 


kkkkkkkhkhkhkhkhkhkhkhrhkhkhhkikhihkikihik 


XP Xp e Xe Xe e Xe e e Xe e e Xe e e e e e e e e e e e e e e e Xe Xe e XX 


Îngrădiţi fiind cu vitejie către cei fărădelege, împreunaţi fiind întru o ceată cu cu- 
vântare, toată arma lui Hristos Dumnezeu aţi ridicat către cei fără de Dumnezeu. Şi 
credinţa ca o sabie în mâini luând, şi pavăză nădejdea pe umeri punând-o, şi cu pla- 
toşa dragostei arătat fund îmbrăcaţi, pe vrăjmaşul ați biruit. 


Slavă Tatălui şi Fiului şi Sfântului Duh. 
Altă Sedealnă, glas 8: 


Podobie: Pe Înţelepciunea şi Cuvântul în pântecele tău zămislind fără ardere, Mai- 
ca lui Dumnezeu, în chip de negrăit ai născut pe Cel ce a făcut toate şi în braţele 
tale ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Ducându-vă legaţi de vrăjmaşul, şi închizându-vă în temniţă întru mulţi ani, ați ră- 
mas nevătămaţi, fiind păziţi cu credinţa, şi prin sabie dezlegându-vă din trup, arătat 
v-aţi legat cu dumnezeiescul dor sfinților. Pentru aceasta ca nişte luminători aţi 
strălucit în lume, luminând pe toţi cu darul duhului, purtătorilor de chinuri ferici- 
ților. Rugaţi pe Hristos Dumnezeu, iertare de greşale să dăruiască, celor ce prăz- 
nuiesc cu dragoste sfântă pomenirea voastră. 


Și acum şi pururea şi în vecii vecilor. (a Născătoarei de Dumnezeu) 


Pe înţelepciunea şi Cuvântul, în pântece zămislindu-L negrăit Maica lui Dum- 
nezeu, lumii ai născut pe Cela ce ţine lumea. Şi în braţe ai avut pe Cela ce cuprinde 
toate, pe Dătătorul de hrană al tuturor şi Făcătorul făpturii. Pentru aceasta te rog pe 
tine Preasfântă Fecioară, şi cu credinţă te măresc, ca să mă izbăvesc cu de greşale, 
când voi vrea să stau în ceasul judecății înaintea feței Ziditorului meu. Al tău ajutor 
atunci să-mi dăruieşti, Stăpână Fecioară curată. Că pe tine te am nădejde cu nevre- 
dnicul robul tău. 


A Crucii, a Născătoarei 


Pe Mieluşelul şi Păstorul şi Izbăvitorul, Mieluşeaua văzându-l pe cruce fără drep- 
tate spânzurat, plângând striga cu amar: Lumea se bucură prin tine primind izbă- 
vire; iar pântecele meu arde văzând răstignirea Ta, care rabzi pentru milostivirea 
milei, prea bunule Dumnezeule, adâncul milei şi izvorul cel nedeşertat milosti- 

veşte-te şi dăruieşte iertare de greşale, celor ce laudă cu credinţă dumnezeieştile ta- 
le patimi. 


Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică cu dum- 
nezeiască cuviinţă cântă, strigând: Din cuget curat întru Domnul prăznuind. 


Cu puterea dumnezeiescului Duh, toată neputincioasa putere a vrăjmaşului o aţi 
surpat, omorându-vă mucenicilor, şi aţi moştenit Viaţa cea veşnică. 


Prin cugetările cele dumnezeieşti prea bine Calist întărindu-şi sufletul vitejeşte, a 
mers bucurându-se spre tăierea sabiei, ca să moştenească cele cereşti. 


Temeiurile cele înţelegătoare ale chinurilor, frumos le-ai pus pe piatra cunoștinței 
minţii tale, şi bărbăteşte gonind pe vrăjmaşii tăi, i-ai împiedicat prea fericite Va- 
ssoiu. 


Slavă Tatălui şi Fiului şi Sfântului Duh. 


Vărsându-vă sângiurile, împreună luminat v-aţi dat duhurile Celui ce pentru noi, 
prin bogăţia bunătăţii sângele său I-a vărsat pe Cruce, prea slăviților. 


Şi acum şi pururea şi în vecii vecilor. Amin (a Născătoarei de Dumnezeu) 


Dumnezeieştii mucenici ştiindu-te Fecioară curată pe tine Maică şi slăvind mărirea 
cea dintru tine, au moştenit întru înălțime darurile cele nemuritoare. 


Cântarea a 5-a 


Irmos: Cu dumnezeiască strălucirea ta bunule, sufletele celor ce mânecă la tine cu 
dragoste, mă rog luminează-le, ca să te vadă Cuvinte a lui Dumnezeu, pe tine ade- 
văratul Dumnezeu, pe Cela ce chemi din negura greşalelor. 


Făclii tăinuitoare v-aţi arătat, luminând sufletele credincioşilor, cu lumina pravo- 
slaviei, şi risipind întunericul necunoştinței, purtătorilor de chinuri ai Domnului 
prea fericiţilor. 

De căscările leilor celor gânditori scăpând nevătămaţi, mucenici ai Domnului, prea 
dulce mâncare v-aţi făcut Stăpânului tuturor, învrednicindu-vă desfătării celei nes- 
tricăcioase. 


Slavă Tatălui şi Fiului şi Sfântului Duh. 


Mucenicii cei patruzeci şi doi, aduceţi lui Dumnezeu rugăciuni pentru noi, ca să ne 
izbăvim de toată munca, şi de nenumărate scârbe cele ce ne vin asupra. 


Şi acum şi pururea şi în vecii vecilor. Amin (a Născătoarei de Dumnezeu) 
Rogu-mă, Preacurată, îndreptează-mi mişcările minții mele, către Dumnezeu cel ce 
este calea vieţii, şi a netezit cărările purtătorilor de chinuri, cele ce duc către cele 
cereşti. 

Cântarea a 6-a 


Irmos: Marea vieţii văzându-o... 


Cu vetreala Crucii într-aripându-se pătimitorii, neudat au înotat marea fărădelegii, 
şi au ajuns, la limanurile cele liniştite, făcându-se ocârmuitori credincioşilor. 


Pe mucenicii Domnului pe Constantin şi pe slăvitul Teodor, pe Calist şi pe Vas- 
soiu, şi cu aceştia pe marele Teofil, şi pe cei împreună pătimitori ai lor cu bună cre- 
dință să-i lăudăm. 

Slavă Tatălui şi Fiului şi Sfântului Duh. 


Ca nişte flori dulci mirositoare tăinuit înflorind în grădina pătimitorilor, toată Bi- 
serica ați umplut de mireasmă înţelegătoare, gonind putoarea înşelăciunii. 


Şi acum şi pururea şi în vecii vecilor. Amin (a Născătoarei de Dumnezeu) 
Născătoarea de Dumnezeu Fecioara cu adevărat, afară de legile firii te-a născut mai 
presus de fire pe Tine, Hristoase, care ai încununat pe mucenicii cei ce cu credință 


au pătimit după lege. 


Irmosul: Marea vieţii văzându-o înălțându-se de viforul ispitelor, la limanul tău 
cel lin alergând, strig către tine: Scoate din stricăciune viaţa mea, Multmilostive. 

Condac, glas 2: 
Podobie: Cele de sus căutând de tot necazul ne izbăvim, de Dumnezeu Născătoare. 


Pe ostaşii credinţei cei de curând arătaţi, care pentru Hristos cu osârdie au pătimit 
cu cununi de laude după vrednicie toţi să-i încununăm, ca pe cei ce se roagă pentru 
noi lui Hristos, şi ca pe nişte turnuri şi păzitori ai stăpânirii creştineşti. 


Icos: Frumuseţea lui Hristos cea neasemănată şi slava cea negrăită, care Cetele 
îngereşti doresc să o vadă, cu îndrăzneală voi văzându-o împreună cu toţi sfinţii cei 
din veac, viteji ai lui Hristos cei patruzeci şi doi, cu sfintele voastre rugăciuni pe 
cei ce vă laudă pe voi luminaţi, gonind întunericul păcatelor, şi fiii luminii făcân- 
du-i, ca cei ce sunteţi turnuri şi păzitori ai stăpâniei creştineşti. 


Sinaxar 


Intru această lună în 6 zile. Pomenirea Sfinţilor marilor mucenici patruzeci şi 
doi, Teodor, Constantin, Calist, Teofil, Vassoi şi cu însoțitorii lor care în Amo- 
reia au pătimit. 


Stih: Ceata alcătuită, număr de şase poartă. 
Împreună cu cea înşeptită fiind tăiată, 

În a şasea zi sunt tăiate: 

Patruzeci şi două capete. 


Aceştia erau cei mai întâi ai cetăţii Amoreii, care dacă luară agarenii cetatea, au 
fost luaţi robi şi ei, voievozi şi căpitani mari fiind şi de neam mare între greci, care 
nici pentru frica, nici pentru dragostea vieţii, nici pentru slăbiciunea, nici pentru 
pătimirea cea rea care de mulţi ani în robie au suferit, nu şi-au schimbat credinţa 
lui Hristos, ci cu socoteală bărbătească şi cu vitejia sufletului luptându-se, neîn- 
tinându-şi sufletul de chinuirea şi de topirea trupului, ci toţi vitejeşte stând şi 
nevrând a se lepăda de credinţa lui Hristos, bucurându-se li s-au tăiat capetele. 


Tot în această zi, pomenirea prea cuviosului părintelui nostru Arcadie. 


Stih: Fiindu-ţi mijlocul cel gândit cu bunătăţile încins. 
Arcadie, bine încins alergi către cele de sus. 


Tot în această zi pomenirea prea cuviosului Isihie, făcătorul de minuni. 

Stih: Isihie pe sineţi la viaţă liniştită dându-te, 
Te lipseşti din viaţă sfârşitul ajungându-te. 


Tot în această zi prea cuviosul Maxim, ucis cu pietre s-a săvârşit. 


Stih: Cu toată mintea Maxim către cununi privind 
Către împroşcarea pietrelor s-a arătat piatră fund. 


Tot în această zi Sfântul Eufrosin, cu apă fierbinte clocotită adăpat s-a săvârşit. 


Stih: Cu pahar adânc bând băutură fiartă, 
Mucenicul Eufrosin a aflat calea cea desfătată. 


Tot în această zi, aflarea cinstitei Cruci când s-a aflat de fericita Elena. 


Stih: Ne dă novă Elena darul acesta a-l vedea, 
Lemnul care ne-a pricinuit nouă din stricăciune mântuirea. 


Tot în această zi aflarea cinstitelor piroane. 


Stih: Cuiele se arată împărătescului cap podoabă, 
Iar ocârmuirii întărire se află. 


Tot în această zi, pomenirea Sfinţilor Iulian şi Evul prin sabie s-au săvârşit. 


Stih: Vino să murim de sabie lui Evul zicându-i, 
Iulian bună sfătuire dându-i. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 


Cântarea a 7-a 


Irmos: Dătător de rouă cuptorul l-a făcut îngerul, cuvioşilor tineri; iar pe haldei 
arzându-i porunca lui Dumnezeu, pe muncitorul l-a plecat a striga: Bine eşti cu- 


vântat Dumnezeul părinţilor noştri. 


Cei patruzeci şi doi de mucenici ai lui Hristos, ca cei ce au păzit legile lui după 
îndelungata închidere, dezlegându-se din temniţa trupului, s-au arătat adevăraţi pă- 


zitori ai noştri, locuind în ceruri. 

Asemănându-vă dumnezeieştilor trei tineri celor robiţi în Babilon oarecând, ca 
nişte robi fiind duşi la loc depărtat, bunilor biruitori mucenici, acolo aţi robit pe 
vrăjmaşul cel mult tulburător. 


Slavă Tatălui şi Fiului şi Sfântului Duh. 

Cu curgerile sângelui vostru aţi uscat râurile deşertăciunii, şi fiind aruncaţi întru 
repejunile râurilor, v-aţi lipit către apa vieţii, izvorându-ne nouă izvoarele nemu- 
ririi, înţelepților. 

Şi acum şi pururea şi în vecii vecilor. Amin (a Născătoarei de Dumnezeu) 

Fiind tu Curată carte prea nouă, ai avut întru tine pe Cuvântul scris, care a scris în 
cartea celor vii pe ai săi dumnezeieşti pătimitori, cei ce cu osârdie au plinit cele 
scrise. 

Cântarea a 8-a 

Irmos: Din văpaie cuvioşilor... 

Intru dumnezeiască privelişte a mucenicilor intrând, aţi arătat bărbăteşte lupte îm- 
potrivitoare, surpând pe vrăjmaşul. Pentru aceasta vă lăudăm pe voi ostaşi ai lui 
Hristos. 

Celor deşerți la minte, care te silea ca să te desparţi din darul lui Hristos, vitejeşte 
le-ai stătut împotrivă, pătimitorule Constantine, şi te-ai numărat în cetele muce- 
nicilor. 

Binecuvântăm pe Tatăl, şi pe Fiul şi pe Sfântul Duh, Domnul. 

Cei patruzeci şi doi purtători de chinuri, junghiindu-se împreună ca nişte mieluşei 
fără de răutate, bucurându-se cu multă îndrăzneală, au urmat patimii celei cinstite a 
lui Hristos, celui ce s-a junghiat ca o oaie. 

Şi acum şi pururea şi în vecii vecilor. Amin (a Născătoarei de Dumnezeu) 
Impodobitor de mireasă arătându-se ţie dumnezeiescul Arhanghel, striga ţie: Bu- 


cură-te, scaunul cel de foc al lui Dumnezeu, neîntinată Preacurată, întărirea pur- 
tătorilor de chinuri, a celor ce au mărturisit pe Dumnezeu, cel ce s-a arătat în trup. 

Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Din văpaie cuvioşilor rouă ai izvorât, şi jertfa dreptului cu apă o ai ars; că toate le 
faci Hristoase cu singură voirea. Pe Tine te prea înălţăm întru toţi vecii. 


Cântarea a 9-a 
Irmos: Pe Dumnezeu a-L vedea... 


Invrednicitu-v-aţi a vedea pe Domnul, cel ce a dăruit vouă cununa slavei celei ne- 
stricăcioase, Constantine, Vassoie, Teodore, Caliste viteazule, fericite Teofile, îm- 
preună cu ceilalţi pentru noi pururea rugați-vă. 


Ca o lumină, ca o dimineaţă, ca un soare mare, strălucind astăzi pomenirea pătimi- 
torilor, a luminat sufletele credincioşilor, pe care săvârşindu-o să-i lăudăm pe dân- 
şii, care prin mădularele lor au proslăvit pe izbăvitorul Hristos. 


Tabăra mucenicilor, dumnezeiescul şirag cel de patruzeci şi doi, s-a numărat prin 
dar cu mulțimile îngerilor, cerşindu-ne nouă acum dezlegare de greşale, după mă- 
sura postului celui de patruzeci de zile. 


Slavă Tatălui şi Fiului şi Sfântului Duh. 


Sângele vostru l-a primit pământul, şi trupurile aruncate le-a împreunat râul, cape- 
tele cele tăiate cinstite sunt, fiindcă se aducea asupra lor strălucire dumnezeiască, şi 
arătat povăţuia înainte cu putere dumnezeiască. 


Şi acum şi pururea şi în vecii vecilor. Amin (a Născătoarei de Dumnezeu) 


Ceea ce eşti vas al luminii, de Dumnezeu dăruită, cu razele tale cele luminătoare, 
luminează inima mea, gonind norii trândăviei mele, şi risipind întunericul păcatului 
ca una ce ai născut pe Dumnezeul cel fără de păcate. 


Irmosul: Pe Dumnezeu a-L vedea nu este cu putinţă oamenilor, spre care nu cu- 
tează a căuta Cetele îngereşti. lar prin tine Preacurată s-a arătat oamenilor Cuvântul 
întrupat, pe care mărindu-l cu Oştile cereşti te fericim. 

Luminânda 
Podobie: Cu Duhul în Biserică... 
Ceata cea de patruzeci şi doi ce era într-un cuget, a pătimit prea tare până în sfârşit 
şi toate măiestriile vrăjmaşului le-a surpat, şi s-a mutat către lăcaşurile cele cereşti, 
şi cununa biruinţei cea luminoasă a luat din dreapta Celui Preaînalt. 
A Născătoarei 
Ca ceea ce ai îndurare şi milă prea mare, prea lăudată de Dumnezeu Născătoare 
Fecioară, caută spre smerenia mea şi risipește tulburarea patimilor şi a smintelilor 


vieţii, şi de focul gheenei mă izbăveşte, prin rugăciunile tale, Doamnă. 


Și cealaltă slujbă a Utreniei după rânduială şi Otpustul. 

Canon de rugăciune către Sfinţii 42 de mucenici din Amoreea: Teodor, 
Constantin, Calist, Teofil, Vasois şi către cei împreună cu dânşii 


Canon de rugăciune la Sfinţii 42 de mucenici din Amorea - 6 martie - slujitor Dani: 
https://www.youtube.com/watch?y=9CZRCreRk3w 


ie se ste 


Troparul Sfinţilor 42 de mucenici din Amoreea: Teodor, Constantin, Calist, Teo- 
fil, Vasois şi al celor împreună cu dânşii, glasul al 4-lea: Mucenicii Tăi, Doamne, 
întru nevoinţele lor, cununile nestricăciunii au dobândit de la Tine, Dumnezeul 
nostru. Că având tăria Ta, pe chinuitori au învins; zdrobit-au şi ale demonilor ne- 
putincioase îndrăzniri. Pentru rugăciunile lor, mântuieşte sufletele noastre, Hris- 
toase Dumnezeule. 


Cântarea 1 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm! 


Stih: Sfinţilor mucenici, rugaţi-vă lui Dumnezeu pentru noi. 

Arătându-vă, măriţilor, ca nişte stele luminoase în înălţimea Bisericii lui Hristos, 
luminaţi sufletele credincioşilor, îndepărtând întunericul rătăcirii. 


Stih: Sfinţilor mucenici, rugaţi-vă lui Dumnezeu pentru noi. 


Cu hotărâre plină de vitejie v-aţi luat la luptă cu vrăjmaşul, mucenicilor şi l-aţi 
înfrânt pe el. Şi murind, aţi aflat laolaltă viaţă nesfârşită, prea fericiţilor. 


Stih: Sfinţilor mucenici, rugaţi-vă lui Dumnezeu pentru noi. 

Străluciţi fiind de frumuseţea luptei voastre celei pline de lumină şi tari, v-aţi adus 
lui Hristos, celui înjunghiat cu trupul şi aţi fost numărați laolaltă cu cetele cele 
muceniceşti, mucenicilor. 


Slavă Tatălui şi Fiului şi Sfântului Duh. 


Prea lăudaţilor patruzeci şi doi de mucenici ai Domnului, surpând mulțimea cea 
nenumărată a nelegiuiţilor, v-aţi în-vrednicit în ceruri de multe bunătăţi. 


Şi acum şi pururea şi în vecii vecilor. Amin (a Născătoarei). 

Preasfântă Fecioară, tu dumnezeiască podoabă a mucenicilor, care ai născut pe Hri- 
stos, Podoaba tuturor frumuseţilor, pe Acela roagă-L să înfrumuseţeze sufletul 
meu. 

Cântarea a 3-a 

Irmos: Nu este sfânt precum Tu... 

Stih: Sfinte mucenice Teodor, roagă-te lui Dumnezeu pentru noi. 

Stând de faţă în mijlocul locului de chinuri, cu glas mare ai propovăduit vitejeşte 
că pentru noi Cuvântul S-a Intrupat ca Mântuitor, prea mărite Teodor, cel cu cu- 
getul plin de răbdare. 

Stih: Sfinte mucenice Constantin, roagă-te lui Dumnezeu pentru noi. 

Cu credinţă pătimind, te-ai lepădat înţelepţeşte de trup şi plecându-te însuţi săbiei 


care te tăia, te-ai jertfit ca un miel, Sfinte mucenice Constantin, mucenicule vre- 
dnic de laudă. 

Slavă Tatălui şi Fiului şi Sfântului Duh. 


Prieten credincios al lui Dumnezeu te-a arătat pe tine vremea luptelor, tuturor, prea 
alesule Teofil, smulgându-ţi cugetul de la prietenia cea vătămătoare cu trupul. 


Şi acum şi pururea şi în vecii vecilor. Amin (a Născătoarei). 
Adunarea sfinţilor patruzeci şi doi de pătimitori te-a propovăduit în chip vădit cu 
adevărat Maica lui Dumnezeu, Celui Preaînalt, pe tine, care îi întăreai cu mijlo- 


cirile tale. 


Irmosul: Nu este sfânt precum 'Tu, Doamne Dumnezeul meu, care ai înălţat frun- 
tea credincioşilor Tăi, Bunule şi ne-ai întărit pe noi pe piatra mărturisirii Tale. 


Cântarea a 4-a 


Irmos: Hristos este Puterea mea, Dumnezeu şi Domnul, cântă cinstita Biserică cu 
dumnezeiască cuviinţă strigând din cuget curat, întru Domnul prăznuind. 


Stih: Sfinţilor mucenici, rugaţi-vă lui Dumnezeu pentru noi. 


Cu puterea Dumnezeiescului Duh, mucenicilor, toată puterea cea neputincioasă a 
vrăjmaşului aţi surpat-o, fiind ucişi şi aţi moştenit viaţa cea veşnică. 


Stih: Sfinte mucenice Calist, roagă-te lui Dumnezeu pentru noi. 


Întărindu-şi prea bine sufletul vitejeşte, Sfântul Calist, cu gândurile cele dumne- 
zeieşti bucurându-se, a mers să fie tăiat de sabie şi a moştenit cele cereşti. 


Stih: Sfinte mucenice Vasois, roagă-te lui Dumnezeu pentru noi. 


Temeiurile cele înţelegătoare ale minţii tale frumos le-ai aşezat pe piatra cuno- 
ştinţei şi ai împiedicat pe vrăjmaşii tăi, bărbăteşte alungându-i, prea fericite Vasois. 


Slavă Tatălui şi Fiului şi Sfântului Duh. 


Vărsându-vă sângele, cu strălucire v-aţi dat totodată şi duhurile Celui ce şi-a vărsat 
Sângele Său pe Cruce pentru noi, prin bogăţia bunătăţii, prea lăudaţilor. 


Şi acum şi pururea şi în vecii vecilor. Amin (a Născătoarei). 

Dumnezeieştii mucenici cunoscându-te Maică curată, Fecioară şi lăudând slava cea 
dintru tine, au moştenit darurile cele nemuritoare întru înălțime. 


Cântarea a 5-a 

Irmos: Cu dumnezeiască strălucirea Ta, Bunule, sufletele celor ce mânecă la Tine 
cu dragoste, luminează-le, mă rog Ţie, ca să Te vadă, Cuvinte al lui Dumnezeu, pe 
Tine Adevăratul Dumnezeu, cel ce ne chemi din negura greşelilor. 


Stih: Sfinţilor mucenici, rugaţi-vă lui Dumnezeu pentru noi. 


Făclii de Taină v-aţi arătat, luminând sufletele credincioşilor cu lumina dreptei cre- 
dinţe şi risipind întunericul necunoştinţei, pătimitorilor ai Domnului prea fericiți. 


Stih: Sfinţilor mucenici, rugaţi-vă lui Dumnezeu pentru noi. 

De gurile cele căscate ale leilor celor înţelegători scăpând nevătămaţi, mucenici ai 
Domnului, prea dulce mâncare a Stăpânului tuturor v-aţi făcut, învrednicindu-vă 
de desfătarea cea nestricăcioasă. 


Slavă Tatălui şi Fiului şi Sfântului Duh. 


Rugăciune pentru noi aduceţi lui Dumnezeu, patruzeci şi doi de mucenici, ca să ne 
izbăvim de toată osânda şi de nenumăratele necazuri care vin asupra noastră. 


Şi acum şi pururea şi în vecii vecilor. Amin (a Născătoarei). 

Rogu-mă ţie, Preacurată, îndreptează mişcările minţii mele către Dumnezeu, cel ce 
este calea Vieţii şi a netezit cărările purtătorilor de chinuri, cele ce duc către cele 
cereşti. 

Cântarea a 6-a 

Irmos: Marea vieţii văzând-o... 

Stih: Sfinţilor mucenici, rugaţi-vă lui Dumnezeu pentru noi. 

Cu vetreala Crucii într-aripându-se pătimitorii, au străbătut în chip neudat marea 


nelegiuirii şi au ajuns la limanurile cele liniştite, făcându-se cârmuitori ai credin- 
cioşilor. 

Stih: Sfinţilor mucenici, rugaţi-vă lui Dumnezeu pentru noi. 

Pe mucenicii Domnului: pe Constantin şi pe măritul Teodor, pe Calist şi pe Vasois 
şi împreună cu ei pe marele Teofil şi pe împreună pătimitorii cu aceştia, cu dreaptă 
credinţă să-i lăudăm. 

Slavă Tatălui şi Fiului şi Sfântului Duh. 

Ca nişte flori plăcut mirositoare înflorind tainic în grădina pătimitorilor, aţi um- 
plut Biserica toată de mireasma duhovnicească, îndepărtând mirosul urât al înşe- 
lăciunii. 

Şi acum şi pururea şi în vecii vecilor. Amin (a Născătoarei). 

Fecioara, Născătoarea de Dumnezeu, Te-a născut pe Tine, Hristoase, mai presus de 
fire, cu adevărat în afară de cele ale firii; care ai încununat pe mucenicii care au 


pătimit cu credinţă după Lege. 


Irmosul: Marea vieţii văzând-o înălțându-se de viforul ispitelor, la limanul Tău cel 
lin alergând, strig către Tine: scoate din stricăciune viaţa mea, Mult Milostive. 


Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Pe ostaşii credinţei cei de curând arătaţi, ca pe unii ce cu osârdie au pătimit 
pentru Hristos, cu cununi de laude, după vrednicie, toţi să-i încununăm; căci se 
roagă pentru noi lui Hristos, ca nişte turnuri şi păzitori ai credinţei creştineşti. 
Cântarea a 7-a 

Irmos: Ingerul a făcut cuptorul dătător de rouă cuvioşilor tineri, iar pe caldei 
arzându-i porunca lui Dumnezeu, pe chinuitorul l-a plecat a striga: Binecuvântat 
eşti, Dumnezeul părinților noştri! 

Stih: Sfinţilor mucenici, rugaţi-vă lui Dumnezeu pentru noi. 

După îndelungată închisoare, cei patruzeci şi doi de mucenici ai lui Hristos, dez- 


legaţi fiind de temniţa trupului, ca unii ce au păzit Legile Lui, s-au arătat adevăraţi 
păzitori ai noştri, locuind în ceruri. 

Stih: Sfinţilor mucenici, rugaţi-vă lui Dumnezeu pentru noi. 

Asemănatu-v-aţi cu cei trei tineri dumnezeieşti robiți în Babilon oarecând, fiind 
duşi ca nişte robi în loc îndepărtat, bunilor biruitori mucenici, unde aţi robit pe 
vrăjmaşul cel mult tulburător. 


Slavă Tatălui şi Fiului şi Sfântului Duh. 


Cu curgerea sângelui vostru aţi uscat râurile deşertăciunii; şi fiind aruncaţi în apele 
râurilor, înţelepţilor, v-aţi mutat la Apa Vieţii, izvorându-ne nouă apele nemuririi. 


Şi acum şi pururea şi în vecii vecilor. Amin (a Născătoarei). 

Carte cu totul nouă fiind tu, Fecioară, ai avut întru tine scris pe Cuvântul, care a 
înscris în cartea celor vii pe ai Săi dumnezeieşti pătimitori, cei ce cu osârdie au 
împlinit cele scrise. 

Cântarea a 8-a 

Irmos: Din văpaie cuvioşilor... 

Stih: Sfinţilor mucenici, rugaţi-vă lui Dumnezeu pentru noi. 

Ajungând, mucenicilor, la locul sfânt de chinuri, aţi răbdat cu statornicie luptele, 
surpând pe vrăjmaşul cu împotrivirile voastre cele neclintite. Pentru aceasta, vă 
lăudăm pe voi, ostaşi ai lui Hristos. 

Stih: Sfinte mucenice Constantin, roagă-te lui Dumnezeu pentru noi. 

Vitejeşte ai stat, mult pătimitorule Constantin, împotriva celor deşerți cu mintea, 
care se sileau să te smulgă pe tine de la dragostea lui Hristos şi cu cetele muce- 
nicilor ai fost numărat. 

Binecuvântăm pe Tatăl şi pe Fiul şi pe Sfântul Duh, Domnul. 

Ca nişte miei fără de răutate jertfindu-se laolaltă cei patruzeci şi doi de pătimitori, 
au urmat bucurându-se şi cu multă îndrăzneală lui Hristos, celui ce s-a jertfit ca un 


Miel. 


Şi acum şi pururea şi în vecii vecilor. Amin (a Născătoarei). 

Dumnezeiescul arhanghel, arătându-se ţie ca un crainic de nuntă, a strigat ţie: 
Bucură-te, scaun de foc al lui Dumnezeu, Curată, fără prihană, întărirea pătimi- 
torilor celor ce au mărturisit pe Dumnezeu, care S-a arătat în Trup. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Din văpaie cuvioşilor rouă ai izvorât şi jertfa dreptului cu apă ai ars-o; că toate le 
faci, Hristoase, cu singură voirea Ta. Pe Tine Te prea înălțăm întru toţi vecii. 


Cântarea a 9-a 

Irmos: Pe Dumnezeu a-L vedea... 

Stih: Sfinţilor mucenici, rugaţi-vă lui Dumnezeu pentru noi. 

Invrednicitu-v-aţi a vedea pe Domnul, cel ce v-a dăruit vouă cununa măririi ce- 
lei nestricăcioase, Sfinţilor mucenici Constantin, Vasois, Teodor, viteazule Calist 
şi fericite Teofil; împreună cu ceilalți rugaţi-vă pururea pentru noi. 

Stih: Sfinţilor mucenici, rugaţi-vă lui Dumnezeu pentru noi. 

Ca o lumină, ca nişte zori de zi, ca un soare mare strălucind astăzi pomenirea păti- 
mitorilor, a luminat sufletele credincioşilor. Pe care săvârşind-o, să-i lăudăm pe ei, 
cei ce au prea slăvit în mădularele lor pe Hristos Mântuitorul. 

Stih: Sfinţilor mucenici, rugaţi-vă lui Dumnezeu pentru noi. 

Oastea mucenicilor, dumnezeiasca ceată a celor patruzeci şi doi de pătimitori s-a 
numărat cu mulțimile îngerilor, cerându-ne nouă acum dezlegare de greşeli, după 
măsura Postului celui de patruzeci de zile. 

Slavă Tatălui şi Fiului şi Sfântului Duh. 

Pământul a primit sângele vostru şi râul a împreunat trupurile voastre cele arun- 


cate, laolaltă; o strălucire dumnezeiască se purta de sus asupra capetelor celor 
tăiate, fericiților şi le povăţuia, în chip arătat, cu o putere mai bună. 


kkkhkkhkhkkrhkhkhkhkhkhhkkhkikikrhkikikik 


e Xe e e e e Xe e e Xe e e e De De e e e e e e De e e e e e e e e e XX 


kkkkhkkkhkhkhkhkikhkhkhrhkhkhihkikrhihkikihyik 


XP Xe De e Xe e Xe e e Xe e e e e e e Xe e e e e e e E e e e e Xe e e XX 


Şi acum şi pururea şi în vecii vecilor. Amin (a Născătoarei). 


Ceea ce eşti vas al Luminii, de Dumnezeu dăruită, cu razele tale cele pline de 
lumină, luminează inima mea, îndepărtând norii trândăvirii mele şi risipind 
întunericul păcatului, ca Una ce ai născut pe Dumnezeu, cel fără de păcate. 


Irmosul: Pe Dumnezeu a-L vedea nu este cu putință oamenilor; spre care nu cu- 
tează a căuta Cetele îngereşti. lar prin tine, Preacurată, S-a arătat oamenilor 
Cuvântul Intrupat; pe care slăvindu-L cu Oştile îngereşti, pe tine te fericim. 


Sedelna, glasul al 4-lea. Podobie: Cel ce Te-ai înălțat pe Cruce de bunăvoie, popo- 
rului Tău celui nou, numit cu numele Tău, îndurările Tale dăruieşte-i, Hristoase 
Dumnezeule. Veseleşte cu puterea Ta pe binecredincioşii creştini, dăruindu-le lor 
biruinţă asupra celui potrivnic, având ajutorul Tău armă de pace, nebiruită biruinţă. 


Aşezaţi duhovniceşte în rânduri de luptă şi înconjurați cu îndârjire de cei de altă 
lege, aţi luat armele lui Hristos Dumnezeu: credinţa luând-o în mâini, ca pe o sabie, 
nădejdea punând-o pe umeri, ca pe o pavăză şi îmbrăcându-vă cu adevărat cu 
platoşa dragostei, aţi biruit pe vrăjmaşi. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feței Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Duşi, legaţi fiind de cel potrivnic şi închişi fiind în temniţă vreme de mai mulţi ani, 
aţi rămas nevătămaţi, fiind păziţi prin credinţă; şi prin sabie dezlegându-vă de trup, 
sfinților, cu dumnezeiescul dor lămurit v-aţi legat. Pentru aceasta, ca nişte lumi- 
nători aţi strălucit în lume, luminând pe toţi cu harul Duhului, fericiților pătimitori. 
Rugaţi-vă lui Hristos Dumnezeu să dăruiască iertare de greşeli celor ce prăznuiesc 
cu dragoste sfântă pomenirea voastră. 


Sedelna Preasfintei Născătoare de Dumnezeu, glasul al 8-lea. Podobie: Pe Înţele- 
pciunea şi Cuvântul în pântecele tău zămislind fără ardere, Maica lui Dumnezeu, în 
chip de negrăit ai născut pe Cel ce a făcut toate şi în braţele tale ai avut pe Cel ce 
ține toate şi la sân ai hrănit pe Cel ce hrăneşte lumea. Pentru aceasta, te rog pe tine, 
Preasfântă Fecioară, să mă izbăveşti de greşeli, când va fi să stau înaintea feţei 

Ziditorului meu, Stăpână Fecioară curată, atunci să-mi dăruieşti ajutorul tău, că pe 
tine te am nădejde eu, robul tău. 


Pe Mieluşelul şi Păstorul şi Mântuitorul văzându-L cu nedreptate pe Cruce spân- 
zurat, Mieluşeaua se tânguia plângând şi cu amar striga: lumea se bucură, primind 
mântuirea, iar rărunchii mei ard văzând răstignirea Ta, pe care o rabzi pentru 
milostivirea milei, Îndelung Răbdătorule, Doamne, adâncul milei şi izvorul cel 
neîmpuţinat. Milostiveşte-te, deci şi dă iertare de greşeli robilor Tăi, care laudă cu 
credință dumnezeieştile Tale Patimi. 

Imnografie 


Condacul Sfinţilor 42 de mucenici din Amoreea: Teodor, Constantin, Calist, Teo- 
fil, Vasois şi al celor împreună cu dânşii: Pe ostaşii credinţei cei de curând arătaţi, 
ca pe unii ce cu osârdie au pătimit pentru Hristos, cu cununi de laude, după vred- 
nicie, toţi să-i încununăm; căci se roagă pentru noi lui Hristos, ca nişte turnuri şi 
păzitori ai credinţei creştineşti. 


Troparul Sfinţilor 42 de mucenici din Amoreea: Teodor, Constantin, Calist, Teo- 
fil, Vasois şi al celor împreună cu dânşii: Mucenicii Tăi, Doamne, întru nevoinţele 
lor, cununile nestricăciunii au dobândit de la Tine, Dumnezeul nostru. Că având 
tăria Ta, pe chinuitori au învins; zdrobit-au şi ale demonilor neputincioase îndrăz- 
niri. Pentru rugăciunile lor, mântuieşte sufletele noastre, Hristoase Dumnezeule. 


(Video) Troparul Sfinţilor 42 de mucenici din Amoreea - Interpret: Otilia Simeria: 
https://doxologia.ro/tropare/video-sfintii-42-de-mucenici-din-amoreea-tropar 

Vieţile Sfinţilor - Pătimirea Sfinţilor patruzeci şi doi de mucenici din Amoreea 


Cuvant Ortodox - Sfinţii patruzeci şi doi de mucenici din Amoreea - 6 martie: 
https://www.youtube.com/watch?v=6V CK52Ktzi8 


SR 5 e 


Teofil, împăratul grecilor (829-842), fiul împăratului Mihail (820-829) care se 
numea Valvos sau Travlos, fiind cu neamul din Amoreea, avea dese războaie cu 
ismailitenii, pe care uneori îi biruia, iar alteori era biruit de dânşii. 


Odată, ieşind cu mulţime de oaste asupra părții agarenilor, a înconjurat cetatea ce 
se numea Sozopetra, care era patria lui Amirmumn, voievodul saracinilor, şi bătea 
acea cetate. Amirmumn, care se numea şi Avisac, voievodul agarenilor, fiind în 
altă parte, a trimis la împăratul Teofil, rugându-l mult să se depărteze de cetatea 
aceea ca să nu-i strice moştenirea cea iubită lui. Teofil neascultînd, a luat cetatea şi, 
risipind-o cu totul, s-a întors în ale sale cu multă pradă. 


Amirmumn, fiind cuprins de mare jale şi mânie pentru risipirea patriei sale, a 
început a aduna ostaşi de pretutindeni, cu mult aur, din Babilon, Palestina, 
Chilisiria şi din Africa cea de departe. Apoi, după oarecare vreme, adunându-se în 
Tars împreună cu toată puterea sa cea ostăşească, voia să se ducă în Frigia asupra 
prea frumoasei cetăți Amoreea, care era patria împăratului Mihail Travlos, tatăl lui 
Teofil, ca să-şi răzbune patria sa, Sozopetra, cetatea cea stricată de Teofil. 

Auzind de acest lucru Teofil, împăratul grecesc, a adunat de asemenea oastea sa de 
la Răsărit şi de la Apus şi din Persia şi, ieşind la război împotriva vrăjmaşului, s-a 
dus în cetatea Frigiei, Dorila, care este departe de cetatea Amoreea cale de trei zile. 
Dar mulţi din sfetnicii împărăteşti, ştiind că mai multă este puterea ostăşească a 
saracinilor decât a grecilor, îl sfătuiau pe împărat să nu se lupte cu voievodul 
agarenilor, iar pe locuitorii din Amoreea să-i mute în alte cetăți mai tari. 


Dar Teofil, zicând că este lucru cu ruşine să se dea înapoi de la război şi să lase 
pustie cetatea cea prea frumoasă, pregătea război. Deci a trimis oaste la Amoreea, 
spre apărare. Şi au fost trimişi acolo câţiva voievozi, între care: Constantin, ce se 
numea Drugharie, cu boieria de patriciu; Aetiu, iarăşi patriciu cu boieria; Teofil, 
asemenea cu cinstea patriciei; Teodor, care se numea Cratir, cu dregătoria 
protospătar; Melisen, Calist care se numea Turmarh, Vasoiu şi alţi comandanţi de 
oaste, toţi bărbaţi vestiți. 


După aceasta, luptându-se împăratul Teofil cu Amirmumn, s-a făcut război mare 
din amândouă părţile. Mai întâi grecii au biruit pe agareni. După aceea, cu 
bunăvoința lui Dumnezeu, s-a schimbat războiul. Căci Stăpânul Hristos, fiind 
mâniat pe Teofil pentru lupta contra Sfintelor icoane, a luat bărbăţia de la greci. Şi, 
îndreptându-se agarenii, au început a-i birui şi a fugit toată puterea grecească, 
lăsând pe împăratul lor, pe care îl apăra tare numai oastea persană, plătită cu aur de 
dânsul. Şi ar fi pierit desăvârşit acolo împăratul Teofil, de nu i-ar fi apucat noaptea. 
Însă cerescul Împărat, care nu Se mânie până la sfârşit, nici în veac nu pedepseşte, 
S-a milostivit spre creştini şi, fără de veste, a dat o ploaie foarte mare asupra 
taberelor agarenilor, le-a slăbit arcurile şi au încetat de a alunga pe împăratul 
Teofil, care fugea împreună cu cetele greceşti cele biruite. 


După acel cumplit război, Amirmumn al agarenilor s-a dus îndată la cetatea Amo- 
reea şi a înconjurat-o. Apoi, săpând şanţ adânc împrejur, a bătut-o cumplit din toa- 
te părțile, multă vreme. lar Teofil împăratul grecesc, fugind cu ruşine în Dorila, a 
trimis rugăminte cu multe şi mari preţuri la Amirmumn voievodul, că doar va pleca 
din cetatea Amoreea. 


Dar el, fiind foarte mânios pentru Sozopetra, cetatea sa cea ruinată, stătea neîn- 
duplecat. Ba chiar râdea de rugămintea şi de darurile împăratului, numindu-l fugar 
şi fricos şi a poruncit ca să ţină legaţi pe trimişii lui ca să aştepte sfârşitul lucrului. 
Tiranul agarean se apropia de cetatea Amoreea în toate zilele, însă cei ce erau în 
cetate se împotriveau tare şi au fost ucişi chiar pe zidurile cetăţii mulţime mare din 
oastea agarenilor şi din cei mai vestiți începători de ostaşi. 

Voievodul Amirmumn avea multă îndoire şi tulburare şi, văzând că nu este cu 
putinţă să ia cetatea, se gândea s-o lase şi să se ducă la locul său. Şi cu adevărat s- 
ar fi făcut acel lucru, dacă n-ar fi fost o vicleană vindere a unui comandant de 
ostaşi amoreu, cu numele Vaditis. Acel ticălos, mâniindu-se pentru o pricină 
oarecare şi o sfadă ce avusese cu voievozii, a gândit să dea cetatea în mâinile 
vrăjmaşilor. 


Astfel, a slobozit printr-o săgeată o hârtie către agarenii care începuseră a se 
depărta de zidurile cetăţii. lar într-acea hârtie era scris astfel cu mâna lui: "Pentru 
ce aşteptaţi aici de atâta vreme şi, având atâta osteneală, vă duceţi în deşert? 
Îndrăzniţi şi vă apropiaţi de acea parte a zidului cetăţii unde veţi vedea un stâlp pe 
care este închipuit un leu de marmură şi în vârful stâlpului o asemănare de finic 
făcută din piatră. Acolo mă aflu eu străjuind piatra aceea şi vă voi ajuta bine şi veţi 
lua cetatea cu înlesnire, căci zidurile sunt slabe acolo. lar după aceea veţi şti cu ce 
cinste mă veţi răsplăti pentru prietenia mea către voi”. 


Acea hârtie, găsindu-se împreună cu săgeata şi fiind adusă la voievod, Amirmumn 
agareanul, citind-o şi văzând cele scrise, s-a bucurat foarte mult şi îndată toată 
puterea sa şi-a întors-o spre zidul acela. Deci, cu ajutorul vicleanului vânzător ce se 
numea Vaditis, a intrat puterea agarenilor în cetate şi s-a făcut omor mare, iar 
sângele creştinilor curgea ca pâraiele pe ulițele cetăţii. Şi nu numai cu sabia, dar şi 
cu foc au prăpădit acea cetate. Ca îndată din toate părțile au aprins-o, Dumnezeu 
pedepsind pe poporul Său pentru eresurile ce se înmulțiseră între greci într-acel 
timp; şi abia a scăpat cineva în ceasul acela de sabia agarenilor şi de foc, însă cei 
ce au rămas atunci vii, n-au scăpat după aceea de moarte şi de robie. 


Apoi, încetând uciderea, au fost prinşi de vii cei mai sus pomeniţi voievozi care 
erau trimişi de împărat pentru apărarea cetăţii, adică: Constantin, Aetiu, Teofil, 
Teodor, Melisen, Calist, Vasoiu şi ceilalți comandanţi de ostaşi care erau la 
număr patruzeci şi doi. Cei rămaşi în viaţă erau duşi în robie, bărbaţi, femei, tineri 
şi fecioare; şi a poruncit tiranul ca să despartă deosebit pe bărbaţi, tineri, femei şi 
fecioare. ŞI s-au găsit bărbaţi ca la şaptezeci de mii, iar femei, fecioare şi tineri fără 
de număr. Deci, pe toţi bărbaţii a poruncit să-i taie cu sabia, lăsând vii numai pe cei 
pomeniți mai sus voievozi, împreună cu alți comandanţi de ostaşi, iar pe femei şi 
copii i-a împărțit la ostaşii săi. 


Astfel, frumoasa cetate Amoreea a pierit într-o zi, prin foc şi sabie, pentru păcatele 
rău credinciosului împărat Teofil care a lepădat din biserici podoaba icoanelor şi pe 
mulți sfinți mărturisitori 1-a muncit cumplit, pentru închinarea icoanelor. 

După aceasta, Amirmumn tiranul a desfăcut din legături pe trimişii lui Teofil, cei 
care văzuseră stricarea cetăţii şi 1-a trimis la împărat ca să-i spună tot ce au văzut. 
Aflând împăratul toate acelea, s-a mâhnit foarte mult şi a spus lui Amirmumn că 
doreşte să răscumpere pe voievozii şi comandanții de oaste, cu două sute de 
chentinari; iar acela n-a voit să-i dea pe cei robiţi numai pentru atâta preţ, zicând că 
el a cheltuit o mie de chentinari cu adunarea ostaşilor. Şi bătându-şi joc de dorinţa 
împăratului şi de trimişii săi, 1-a eliberat fără cinste, iar pe cei robiţi i-a dus în Siria. 
Atunci Teofil, fund cuprins de mai multă mâhnire, de supărare a căzut în boală şi 
nu după mult timp a murit. 


lar cel ce a vândut cetatea la vrăjmaşi, adică comandantul de oaste Vaditis, s-a 
lepădat de Hristos şi s-a făcut păgân, luând credinţa agarenilor; iar de voievod a 
fost cinstit cu daruri. Amirmumn, boierul cel din neamul ismailitenesc, ducând pe 
volevozii greci cei bogaţi, împreună cu tovarăşii lor, patruzeci şi doi la număr, a 
poruncit să-i păzească în temniţă întunecoasă, cu lanţuri ferecaţi, având picioarele 
strânse în obezi, ba încă şi cu foame şi sete să-i omoare. Şi erau sfinţii în 
strâmtorare mare şi necăjiţi, nu atât de agareni, cât de lepădatul Vaditis, cel mai 
sus-zis, care avea multă răutate asupra lor. 


După aceea, au început agarenii, fiind îndemnați de voievodul lor, a amăgi pe 
sfinții cei legaţi spre credinţa lor agarenească. Căci necuratul acela voievod voia a 
robi şi sufletele acelora, ale căror trupuri îi erau robite. Aşadar, intrând unii la sfinți 
în temniţă şi dându-le puţină milostenie, îi sfătuiau să se miluiască singuri şi să 
scape din temniţă, zicându-le că vor fi eliberaţi, dacă vor veni la legea lor 
mahomedană. 


lar sfinţii nici nu voiau să audă cuvintele lor cele amăgitoare, voind mai ales, în tot 
timpul vieţii lor, să rabde cele mai grele nevoi şi legături ale temniţei şi să sufere 
cea mai cumplită moarte, decât să se lepede de Hristos şi să urmeze necuratului 
Mahomed. 


Și nu o dată veneau la sfinţi înşelători de aceştia, ci de multe ori; dar cât de puţin n- 
au sporit cu nimic, deşi le făgăduiau sfinţilor, nu numai libertate, ci şi cinste şi 
daruri multe. 


Altă dată, intrând unii din cei mai vestiți bărbaţi şi dând milostenie la cei legaţi, au 
şezut lângă dânşii şi, prefăcându-se că au lacrimi, au început a plânge ca şi când se 
jeleau de atâtea lungi legături ale celor chinuiţi, apoi grăiau între dânşii: "O, de câte 
mari răutăţi este pricinuitoare necredinţa în marele nostru prooroc Mahomed! lată, 
aceştia pe care-i vedem cu grele obezi ferecaţi, au nu sunt din cei mai aleşi bărbaţi, 

cinstiți de împăratul lor, viteji în războaie şi slăviţi în neamul lor? Au n-au avut sub 
mâna lor mai mult de şaptezeci de mii de ostaşi şi cetatea cea tare, Amoreea? Însă 
sunt vânduți în mâinile sfetnicului nostru. Dar cine a luat de la dânşii acea mare 
tărie şi putere, fără numai aceasta, că leapădă pe marele Mahomed proorocul, în 
care cred robii lui, care au avut atât de mare biruinţă. Însă cei ce nu cunosc şi în 
neştiinţă greşesc, cu înlesnire pot să câştige iertare”. 


După aceea, au zis către sfinţi: "Voi, o, bărbaţilor de care tocmai vorbim şi pentru 
care ne doare inima, ascultaţi-ne pe noi care vă sfătuim de bine; abateţi-vă de la 
calea aceasta strâmtă, pe care vă porunceşte vouă Fiul Mariei, ca să călătorii şi să 
mergeţi pe calea ce este largă, în veacul de acum şi în cel viitor, pe care marele 
nostru prooroc ne-o spune. Pentru că ce lucru de necrezut învaţă proorocul nostru, 
când zice că este puternic Dumnezeu ca pe cei ce se supun Lui şi aici în viaţă să-i 
sature de toate desfătările şi acolo să-i facă moştenitori ai Raiului? 


Au doar aur nu-i ajunge lui Dumnezeu, sau de îndestularea altor lucruri este El 
lipsit? Este potrivnic înţelegerii celei sănătoase a vă lepăda de îndoitele daruri ale 
lui Dumnezeu, cele dăruite aici şi acolo. Au doar voiţi să fiți moştenitori ai 
bunătăților Lui, neprimind acestea, când EI vi le dă, ori când voi singuri le voiţi? 
Atât de mare mândrie aveţi, că, trecând cu vederea bunătatea Lui, Îl porniţi spre 
mânie. Căci şi voi, când daţi câteodată ceva slugilor voastre, iar ei trec cu vederea 
facerea de bine a voastră şi se întorc de la voi, au nu vă mâhniţi asupra lor? Oare, 
fiind necinstiți de dânşii, nu puneţi răni asupra lor, în loc de faceri de bine? 


Deci, dacă oamenii cei muritori fac astfel, au nu cu mult mai vârtos nemuritorul 
Dumnezeu, va face vouă acestea? Primiţi dar învăţătura proorocului nostru şi, 
scăpând de aceste primejdii de acum, îndulciţi-vă între cei vii de darurile dăruite 
vouă de Dumnezeu, iar după moarte de cele făgăduite. Căci Dumnezeu, fiind foarte 
milostiv şi văzând că slăbeşte tot omul care vrea să împlinească cu lucrul legea cea 
grea a lui Hristos, a trimis pe proorocul său Mahomed ca să ridice toată greutatea 
de la oameni şi toată neputinţa s-o dezlege. lar după dulceţile cele în tot chipul ale 
vieţii acesteia le-a făgăduit veselia cea de dincolo, învăţându-i că numai prin 
credinţă, fără de fapte, se vor mântui cei ce-l vor asculta pe el". 


Nişte cuvinte hulitoare ca acestea ale agarenilor auzindu-le acei prea înţelepţi 
bărbaţi, au căutat unul la altul şi au zâmbit. Apoi au zis cuvântul psalmistului: 


Iar către agareni căutând, au zis: 

toate poftele, necurăţiile şi voile cele pătimaşe ale trupului? Ce deosebire va fi 
între oamenii care petrec astfel şi între dobitoacele cele fără de minte? Nu, o, 
bărbaţilor, nu! Nu voim Să fim ca aceia, nici ne vom depărta de legea 
creştinească, cea cinstită şi curată, că Suntem ucenici ai celor ce strigă către 
Dumnezeu: Nu ne vom depărta de la Tine, ci pentru Tine ne chinuim toată ziua, 
socotindu-ne ca nişte oi gata de junghiere. Nimic nu va putea să ne despartă de 
dragostea lui Dumnezeu, Care este întru lisus Hristos, nici acestea de acum, nici 
cele viitoare!!. Aceasta auzind-o, bărbaţii aceia agareni s-au dus nelucrători. 


lar după ce a trecut câtăva vreme, alţii, asemenea celor dintâi, fund trimişi de 
voievod, au mers în temniţă la sfinți, erau nişte înşelători care se numesc 
ghimnosofişti; aceia, dând şi ei legaţilor milostenie şi pe fiecare sărutându-l, au 
şezut. Apoi au început a-i întreba, zicând: "Ce lucru este cu neputinţă lui 
Dumnezeu?" 


Sfinţii au răspuns: "Nimic; toate li sunt cu putinţă Lui, căci acel lucru este 
potrivit firii lui Dumnezeu". 


Zis-au ghimnosofiştii: "Dacă lui Dumnezeu toate îi sunt cu putință, să vedem cui îi 
face bine într-această vreme, cu puterea Sa cea mare? Oare grecilor sau ismai- 
litenilor? Cui a dat cele mai frumoase şi mai slăvite părți ale pământului? Oare 
vouă sau nouă? A cui oaste o înmulțește şi ale cui cete le seceră ca pe nişte paie? 
Au doar este Dumnezeu nedrept? De nu ne-ar fi aflat că păzim poruncile Lui, nu 
ne-ar fi arătat nouă o aşa de mare facere de bine. Şi ce să mai zicem? De nu v-ar fi 
aflat pe voi căzuţi în necredinţă, prin proorocul Mahomed, cel trimis de la dânsul, 
nu v-ar fi supus şi nu v-ar fi dat nouă în robie”. 


Sfinţii au răspuns: "Dacă mărturiilor prooroceşti aţi fi crezut, cu înlesnire jude- 
cata noastră aţi fi cunoscut-o că este nemincinoasă. Oare cele grăite de voi, pot 
Să se mărturisească cu ale noastre, din dumnezeieştile Scripturi? Nicidecum. Și 
tot lucrul ce este nemărturisit, nu este adevărat. Daţi-ne răspuns la cele ce vă 
întrebăm: "De s-ar fi întâmplat doi oameni a se certa pentru o ţărână, unul 
dintr-înşii neavând nici un martor, ar fi strigat, s-ar fi gâlcevit, spunând că a lui 
este țarina; iar celălalt, fără de sfadă şi fără de strigare, ar fi pus înainte martori 
mulți, cinstiţi, vrednici de credinţă care ar arăta cum că a lui este țarina, iar nu a 
celuilalt. Deci, ce vi se pare o, saracinilor, a căruia aţi fi socotit, că este țarina 
aceea?" 


Răspuns-au aceia: "Cu adevărat, se cuvine țarina celui care are martori”. 

Zis-au sfinţii: 


Acestea grăind sfinţii, s-au ruşinat ghimnosofiştii, văzându-se biruiţi în cuvinte. 


Iar WERE a srăit, zâmbind: "Are şi al saracinilor un dătător de lege 
Slăvit şi adevărat, pe Sfântul Isaia, care a proorocit despre dânsul; şi de nu s-ar 
mâhni aceşti înţelepţi bărbaţi (shimnosofiştii), le-aş spune proorocia aceluia”. 


Zis-au saracinii (arabi): "Nicidecum nu ne vom mâhni, căci ştim a ierta pe cei ce 
greşesc din neştiinţă, chiar de ai zice cu ocară ceva pentru proorocul nostru". 


A zis Sfântul: "Oare nu voi spuneţi că proorocul Mahomed este mai pe urmă 
decât toţi proorocii ca o pecetluire a proorocilor?" 


Zis-au aceia: "Cu adevărat aşa este”. 


Sfântul Vasoiu a grăit: "Isaia, pe care şi voi îl mărturisiţi a fi prooroc al lui 
Dumnezeu, zice în proorocia sa: Luat-a Domnul din Israil capul şi coada. Și 
tâlcuieşte iarăşi singur proorocul cuvintele acestea, spunând: Capul se 
aseamănă cu cei ce se minunează de feţe, adică cei ce fac judecăţi nedrepte. lar 
despre coadă se spune că Mahomed este proorocul care învaţă cele fărădelege. 


Deci, să nu va mâniaţi, o, bărbaţilor. Oare nu este proorocul vostru coada, ca cel 
mai de pe urmă prooroc şi după al vostru cuvânt? Şi oare nu vă învaţă pe voi 
lucruri fărădelege? Căci oare nu este acest lucru fărădelege, pe care vi l-a pus ca 
pe o lege proorocul vostru? Adică "de va urî un bărbat pe femeia sa şi o va 
lepăda, să nu mai îndrăznească iarăşi a o lua, până ce mai întâi nu S-ar fi unit 
aceea cu alt bărbat?” Dar să lăsăm celelalte nelegiuite aşezări de lege ale lui. 
Este destul spre a înţelege proorocia lui Isaia, că nu despre altul oarecare, ci 
numai despre al vostru Mahomed a zis acele cuvinte, grăind: Prooroc care 
învaţă cele fărădelege, este coada". 

Raspuns-au ghimnosofiştii: "Ştim şi noi a grăi înţelept, dar de vreme ce astfel a 
voit Dumnezeu, cine suntem noi ca să ne împotrivim voii Lui? Şi nu are trebuinţă 
Mahomed de mântuirea omenească, deoarece de la Dumnezeu este ales prooroc şi 
de la EI a luat nişte legi ca acelea”. 


Sfântul Vasoiu a zis: "Oare de la Dumnezeu v-a adus el o lege ca aceea, ca să 
aveţi mai multe femei şi cu dânsele să petrecețţi în timpul posturilor voastre nopţi 
întregi, până la răsăritul luceafărului?” 


lar ei au zis: "Aşa este, cu adevărat”. 


Zis-au ceilalţi sfinţi: "De trebuinţă este împotriva răspunsului vostru celui 
dintâi, a răspunde părerii cum că mai bună este credinţa acelora care se arată 
biruitori în războaie. Dacă voi socotiți credinţa voastră în puterea oştirii, apoi 
aduceţi-vă aminte de puterea de demult a perşilor, cum, biruind multe ţări, 
aproape toată lumea au cuprins-o. Apoi, după dânşii a venit monarhia elinească, 
Alexandru cel mare biruind pe perşi. După aceea Roma a stăpânit toată lumea. 
Deci, ce este? Oare toţi aceia aveau credinţa dreaptă, pentru că au fost puternici 
în războaie? Nicidecum. Ci se îndeletniceau mult la închinarea la idoli, fără să 
cunoască pe adevăratul Dumnezeu, Făcătorul tuturor. 


Apoi, cum ziceţi voi, că este dreaptă credinţa voastră? Căci cu voia lui 
Dumnezeu, pentru păcatele noastre aţi biruit în timpul din urmă, prin puterea 
oştirii voastre; şi se întâmplă de multe ori nouă creştinilor, cei ce cinstim drept 
pe Dumnezeu, de avem biruinţă asupra vrăjmaşilor, cu ajutorul Lui. De 
asemenea, când mâniem pe Hristos, Domnul nostru, şi suntem fără pocăință, 
atunci aduce asupra noastră oameni necuraţi, ca pedeapsă pentru greşelile 
noastre. Însă noi, fiind pedepsiţi, nu ne lepădăm de Stăpânul nostru. Ci Lui ne 
rugăm şi împreună cu credinţă avem şi nădejdea spre El că ne va milui. lar pe al 
vostru învăţător, care nu are mărturii prooroceşti, iar mai ales fiindcă este şi 
potrivnic sfinţilor prooroci, nicidecum nu-l primim, ci îl lepădăm 


După o vorbă ca aceasta, ghimnosofiştii s-au dus la voievodul lor, umplându-se de 
ruşine şi de mânie. 

Se împliniseră şapte ani de la pătimirea sfinţilor, fiind tot în legături şi în 
temniţa cea strâmtă şi necăjicioasă. Acolo ziua şi noaptea se îndeletniceau în 
rugăciuni, neîncetat cântând psalmii lui David şi mulţumind lui Dumnezeu pentru 
toată purtarea Lui de grijă pentru dânşii. Căci anii trecuţi ai vieţii lor, cheltuiţi în 
dulceţi şi în mulţimea greşelilor, îi curăţeşte Dumnezeu printr-o strâmtorare ca 
aceea şi suferinţă a temniţei; şi ca printr-o atât de lungă răbdare îi întăreşte, lucru 

pe care mai înainte nici a gândi nu-l puteau. Astfel pătimind ei, Vaditis, acel 
călcător de lege, care a vândut barbarilor cetatea Amoreea şi s-a lepădat de Hristos, 
a fost dus în temniţă, în cinci zile ale lunii martie, apunând atunci soarele. 


Apoi pe unul din cei legaţi, care altă dată a fost scriitorul domnului Constantin 
patriciul, cu numele asemenea Constantin, chemându-l printr-o scrisoare, i-a zis în 
taină: "Să ştii, prea înţeleptule bărbat, cât de mare dragoste am avut de mulţi ani, 
către stăpânul tău, patriciul Constantin. Dar acum, înştiințându-mă cu adevărat de 
sfatul voievodului, cum că mâine de dimineaţă o să vă ucidă pe voi, de nu veţi 
primi credinţa lui, am venit ca să vă spun. 


Deci, tu sfătuieşte pe stăpânul tău ca să se izbăvească de moarte, cu o învoire 
prefăcută în credinţa saracinilor. Ba încă şi tu fă tot aşa, iar cu gândul nicidecum să 
nu vă depărtaţi de la creştineasca credinţă, ci numai cu prefacere să vă învoiţi cu 
voievodul în primejdia ce vă stă asupra, şi milostiv vă va fi vouă Hristos". 


Dar acel bărbat iubitor de Dumnezeu, însemnându-se cu semnul Crucii, a 
răspuns acelui călcător de lege: "Depărtează-te de la noi, lucrătorule al fără- 
delegii!'' Şi s-a dus de la dânsul. Domnul Constantin patriciul, a întrebat pe 
Constantin scriitorul cine l-a chemat la ferestruie şi pentru ce pricină? lar el, 
nevrând să spună de faţă cu toată lumea, ca nu cumva cineva dintre dânşii, 
temându-se de moarte, să înceapă a se tulbura şi cu gândul a se clătina, a luat de-o 
parte pe domnul Constantin şi i-a arătat lui cele ce i-a spus Vaditis. 


Iar WERE mutuimind ui Dumnezeu, a zis: "Fie voia Domnului!” 
Apoi, întorcându-se spre tovarăşii săi, le-a zis: "Fraţilor, această noapte s-o pe- 
trecem toată în rugăciune”. Şi sculându-se, toţi se rugau, cântând psalmii lui 
David până la ziuă. 


A doua zi, foarte de dimineaţă, un boier oarecare, fiind trimis de voievod cu oaste 
înarmată, a venit la temniţă şi pe sfinţii patruzeci şi doi de mucenici scoțându-i din 
temniță şi uşile de afară ale ogrăzii poruncind a le încuia, îi întreba pe ei, grăind: 
"Câţi ani socotiți să aveţi în temniţa aceasta?" 


Răspuns-au Sfinţii: 


Boierul le-a zis: "Intr-atât de lung timp, oare n-aţi înţeles câtă iubire de oameni vă 
arată credinciosul nostru voievod? Că iată sunt atâţia ani, de când va cruţă pe voi, 

putind de mult să vă piardă. Deci, se cădea vouă ca să fiți mulţumitori pentru 
bunătatea ce vă arată, să vă rugaţi pentru dânsul şi să-l iubiţi din toată inima”. 
Zis-au Sfinţii: "Legea noastră ne porunceşte ca să ne rugăm pentru cei ce ne 
prigonesc şi ne fac ispite şi nedreptate; deci şi pentru voievodul vostru ne-am 
rugat lui Dumnezeu, dar ca să-l iubim din toată inima, este cu neputinţă, că 
suntem opriți de cuvintele Sfântului prooroc David, care zice către Dumnezeu 
astfel: Au nu pe cei ce Te urăsc pe Tine, Doamne, i-am urât?" 


A zis boierul: "'Cum se poate să fie aşa, ca cineva, urând pe altul, să se fi rugat 
pentru el? Cu adevărat minţiţi, zicând că v-aţi rugat pentru voievod, pe care îl 
urâţi”. 


Tar Sfinţii au zis: "Adevărat grăim, că ne-am rugat lui Dumnezeu pentru dânsul, 
că doar i-ar lumina Sufleteştii lui ochi, cei întunecaţi cu necredinţa, că doar ar 
cunoaşte el calea dreptăţii şi ar cinsti pe Dumnezeu cu bună credinţă, primind 
adevărata credinţă creştină, în locul celei mincinoase pe care o are acum şi o 
socoteşte a fi dreaptă. Că, dacă ar fi cunoscut credinţa cea dreaptă, ar fi primit- 
0; şi atunci nu numai l-am fi iubit din toată inima, ci l-am fi cinstit prea mult, 
după cuvântul lui David: lar mie îmi Sunt foarte cinstiţi prietenii Tăi, 
Dumnezeule". 


Zis-a boierul: "Oare atât de fără minte sunt boierii greci, încât socotesc că atât de 
mult popor, tare şi puternic, fără purtarea de grijă a lui Dumnezeu s-ar fi adunat? 
Că dacă am fi fost urâţi de Dumnezeu, n-ar fi avut El pentru noi oarecare purtare 
de grijă şi nu ne-am fi înmulțit, nici ne-am fi întărit aşa cum suntem acum, lucru 
care îl vedeţi singuri”. 


Sfinţii răspunseră: "Nu grăim noi aceasta, că voi aţi fi fost fără purtarea de grijă 
a lui Dumnezeu; căci cine este lipsit de purtarea de grijă a Lui? Deşi cineva nu 
ar cunoaşte pe Dumnezeu şi l-ar necinsti fără de ruşine, însă cu a lui Dumnezeu 
purtare de grijă este pe pământ şi se mişcă. Pentru aceasta grăim noi, că voi 
nedrept credeţi în adevăratul Dumnezeu. Căci, mărturisindu-L a fi Ziditor a 
toată făptura cea văzută şi nevăzută, vă bateţi joc, zicând despre EI că, precum 
este Făcător şi pricinuitor al tuturor bunătăţilor, aşa este şi al tuturor răutăţilor. 
Adică al adevărului şi al minciunii, al dreptăţii şi al nedreptăţii, al smereniei şi al 
mândriei, al blândeţii şi al iuţimii, al întregii înţelepciuni şi al desfrânării celei 
rele, cum şi al altor fapte bune şi a celor potrivnice lor, pe care nu este de 
trebuinţă a le număra aici cu de-amănuntul. 

Dacă cele grăite de voi despre Dumnezeu ar fi fost adevărate, am fi zis că voi 
aveţi spre Dumnezeu dreapta cunoştinţă. Dar de vreme ce, pe cât se deosebeşte 
întunericul de lumină, pe atât se deosebeşte mărturisirea voastră de adevăr, vom 
arăta că numai vi se pare a avea adevărata cunoştinţă despre Dumnezeu, iar cu 
lucrul n-o aveţi, voi sunteţi urâţi de Dumnezeu, deşi vă ţineţi cu purtarea Lui de 
grijă”. 


Boierul zise: "Voi spuneţi că unul este dumnezeu al tuturor răutăţilor şi ziditor al 
tuturor păcatelor; apoi cum vor fi doi Dumnezei, unul bun, iar altul rău? Şi cum 
poate să fie lumea, făcând război între cei doi Dumnezei?" 


Sfinţii răspunseră: "Noi nu zicem că este alt dumnezeu făcător al răului, deo- 
sebindu-se de Dumnezeul Ziditorul tuturor bunătăţilor, să nu fie aceasta. Ci, vă 
spunem că s-a aflat unul din îngeri care, prin alegerea de sine stăpânitoare a 
plăcerii sale, şi-a ales cele nefolositoare şi, pe acelea iubindu-le, a urât pe 
Dumne-zeu, Făcătorul său dintii, după aceea şi pe om. Apoi a voit să încerce 
alegerea noastră, oare spre Dumnezeu ne sârguim, sau ne supunem la 
îndemnarea cea ispititoare? Deci, voi fiind aduşi de diavol în rătăcire, scrieţi 
răutăţile aceluia cu minciuna, asupra neschimbatului Dumnezeu”. 


Boierul zise: "Dar proorocul nostru Mahomed învaţă că Atotputernicul Dumnezeu 
este făcător a tot lucrul rău, asemenea ca şi al celui bun". 


Sfinţii răspunseră: "Deci cum se vede, un alt Dumnezeu aţi izvodit cu minciuna, 
precum odată elinii au aflat pe un Agatodemon şi pe acela vi l-au lăsat ca să vă 
închinaţi lui; unul ca acela nu este dumnezeu, nici va fi vreodată. lar noi am 
cunoscut pe adevăratul Dumnezeu şi pe Acela Îl mărturisim; Care în Legea 
Veche s-a propovăduit făcător a tot binele, de către sfinţii prooroci; iar în darul 
Evangheliei, a fost predicat de Sfinţii apostoli ai lui Hristos şi alt Dumnezeu nu 
ştim nicidecum”. 


Boierul zise: "Dar oare nu vreţi voi astăzi ca, împreună cu credinciosul, întâiul 
sfetnic şi voievod al nostru, să daţi rugăciuni lui Dumnezeu, după obiceiul 
credinţei noastre? Căci pentru o pricină ca aceea sunt trimis la voi; şi ştiu pe unii 
care sunt între voi, că doresc să câştige aceasta; pe aceia, când îi vor vedea prea 
măriţi, potrivnicii vor plânge pentru a lor nesupunere fără de socoteală”. 


I-au răspuns toţi Sfinţii, cu un Suflet: "Noi rugăm pe Unul adevăratul Dumnezeu 
ca nu numai voievodul vostru, întâiul sfetnic, dar şi tu şi tot neamul saracinilor, 
să vă depărtaţi de la rătăcirea necuratului Mahomed, iar lui Dumnezeu, Celui 

Boierul zise: "Gândiţi-vă ce grăiţi, ca să nu vă căiţi mai pe urmă, că nu se va lăsa 
fără pedeapsă această împotrivire a voastră”. 


Boierul a zis iarăşi către dânşii: "Sărăcia fiilor voştri şi văduvia soțiilor voastre vă 
va judeca în ziua înfricoşatei judecăţi, căci de ei toţi vă lipsiţi acum, deoarece nu vă 
învoiţi cu voievodul, lepădându-vă de credinţa lui; fiindcă ar fi putut marele nostru 
voievod să poruncească împăratului vostru de acum, fiindcă este tânăr, să elibereze 
la voi pe femeile voastre şi pe copii. Dar şi acum, dacă voiţi să vă întoarceţi şi să 
primiţi pe proorocul Mahomed, toate cele privitoare la casa voastră, degrabă le veţi 
avea, precum am zis, pe care văzându-le, vă veţi bucura foarte. Pentru că în ţara 
grecească împărăteşte o femeie, Teodora, împreună cu un copil, Mihail, care nu 
poate să se împotrivească poruncii marelui sfetnic al nostru. lar despre bogății şi 
averi să nu vă îngrijiţi, că dăjdiile Egiptului de peste an, vi le va da vouă milostivul 
nostru voievod ca unor prieteni ai săi; şi atât de mult vă va îmbogăţi, încât şi 
nepoților voştri, până la al zecelea neam, să le fie îndestulare multă de toate 
bunătăţile". 


Atunci, într-un glas au strigat Sfinţii: "Anatema lui Mahomed şi tuturor celor 
PRE e pre ai Acestea grăindu-le sfinţii cu multă îndrăzneală, cu 
mare râvnă către Dumnezeu şi cu mare glas, îndată boierul cu mânie a poruncit 
ostaşilor celor înarmaţi ca, prinzind pe fiecare din sfinţi, să le lege mâinile înapoi şi 
ca pe nişte mieluşei să-i tragă la locul de junghiere. La acea privelişte a început a 
se strânge nenumărată mulţime, din poporul saracinilor şi creştini care vieţuiau 
între ei, voind să vadă junghierea sfinților mucenici. 


Deci, apropiindu-se ei de râul Eufratului - căci pe lângă el era zidită o cetate mare a 
saracinilor care se numea Samara - voievodul a chemat la sine pe unul din 
mucenici, pe Sfântul Teodor care se poreclea "Cratir", adică tare sau viteaz, şi a zis 
către dânsul: "Tu ai fost cleric odată, precum am auzit despre tine cu dinadinsul şi, 
lepădându-ţi rânduiala preoțească, ai luat sulița şi te-ai îmbrăcat cu pavăza 
ostăşească şi te-ai făcut în război vărsător de sânge omenesc. lar acum cu fățărnicie 
te prefaci a fi creştin, fiind mustrat de conştiinţa ta pentru creştineasca credinţă, pe 
care de mult ai lepădat-o. Oare nu ţi se cuvine mai bine să alergi la învățătura 

proorocului şi apostolului Mahomed şi de la dânsul să dobândeşti ajutor şi izbăvire 
de la moarte, de vreme ce nu vei putea să ai nici o nădejde de la Hristos, de care 
mai întâi te-ai lepădat de bunăvoie?" 

Răspuns-a viteazul lui Hristos, HEI Grăiesti cere nedrepte, o, 
voievodule, ca şi cum eu aş fi voit a mă lepăda de Hristos Dumnezeu. Dar m-am 
lepădat numai de preoţeasca rânduială, pentru nevrednicia mea. De aceea, acum 
sunt dator Să-mi vărs sângele pentru credinţa în Hristos şi să mor pentru 
dragostea Lui; ca, fiind milostiv Stăpânul meu, să-mi ierte păcatele pe care le- 
am făcut mai înainte către EL. Căci şi un rob al tău, de-ar fi fugit de la tine, iar 
după aceea întorcându-se, s-ar fi nevoit pentru tine până la moarte, oare atunci 
n-ar fi câştigat iertare?” 


A zis voievodul: "Fie voia ta, eu ţi-am pus înainte aceasta, prin care ai putea scăpa 
de moarte". lar călăii arabi, scoțând săbiile şi prinzind pe sfinţii mucenici, pe 
fiecare deosebi îl târa spre tăiere. 


Acelui Teodor cratir i s-a întâmplat că stătea aproape de Constantin patriciul; şi 
Teodor, temându-se ca nu cumva Constantin, văzând înjunghierea lui, se va 
împuţina cu Sufletul şi se va teme de frica morţii, a început a-l îndemna, zicând: 
"Auzi, Stăpânul meu, de vreme ce tu pe toţi ne covârşeşti şi cu cinstea rânduielii 
şi cu podoaba faptelor bune, de aceea se cuvine ca tu mai întâi între noi Să fii 
mucenic, mai înainte de noi toţi plecând capul tău sub sabie, pentru Domnul tău. 
Tu mai întâi să primeşti cunună de la lisus Hristos, Împăratul cerurilor, precum 
şi de la pământescul împărat, ai fost înainte cinstit cu daruri şi cu măriri”. 


Sfântul Constantin i-a zis: "Ție mai ales, celui atât de viteaz, cu adevărat ţi se 
cade să faci aceasta. Mai întâi să pui sufletul tău pentru Hristos ca astfel şi pe 
mine şi pe ceilalţi prieteni ai noştri, următori ţie, să poţi a ne avea”. 


lar Sfântul Teodor, făcând rugăciuni şi încredinţându-şi sufletul lui Dumnezeu, s-a 
apropiat de călău şi prin sabie a luat sfârşitul slăvit al muceniciei. 


După dânsul, ceilalți sfinţi, după rânduiala şi după cinstea boieriilor lor de mai 
înainte, ca la un împărătesc ospăț chemându-se, unul pe altul sub sabie se 
întreceau, nearătând cât de puţină frică de moarte, nici tulburare sau vreo 
împuţinare de suflet în ei. De aceasta voievodul se miră foarte, văzând pe muce- 
nici sîrguindu-se spre moarte, cu atâta nădejde. Și asffel sfinţii patruzeci şi doi de 
mucenici şi-au Sfârşit viaţa lor prin vitejeasca moarte, pentru Domnul lor, într-a 
şasea zi a lunii martie. 

După uciderea sfinților mucenici, voievodul saracinilor a poruncit ca să ucidă cu 
sabia şi pe cel mai sus-zis călcător de lege, care se numea Vaditis, zicând: "Dacă a 
fost adevărat creştin, apoi nu i se cădea să se abată de la credinţa sa; şi dacă nu şi-a 
păzit credinţa către Hristos al său, apoi cum va putea să păzească credinţa către 
Mahomed al nostru? Cel ce s-a făcut vrăjmaş creştinilor săi, vânzându-i în mâinile 
noastre, dacă s-ar întâmpla vreo vreme rea, cum nu s-ar face vânzător şi celor ai 
noştri? Cel ce a fost necredincios spre ai lui, va fi oare credinciosul celor străini? 
Nicidecum". Deci i-au tăiat capul cu sabia acelui ticălos şi şi-a luat vrednica 
răsplătire de la saracini pentru a sa prietenie către dânşii; căci a vândut acelora 
slăvita şi prea frumoasa cetate creştinească Amoreea. 


A doua zi, din porunca voievodului, s-au aruncat în râul Eufratului trupurile 
sfinților patruzeci şi doi de mucenici; tot acolo au aruncat şi trupul acelui călcător 
de lege care s-a tăiat. lar după puţină vreme, s-au găsit pe lângă mal, întregi, 
muceniceştile trupuri, de cealaltă parte de râu; căci capul fiecăruia se lpise de 
trupul său, zăcând împreună cu cuviință. Dar trupul acelui călcător de lege, l-au 
găsit departe de sfinţi, iar capul lui deosebit de trup. Deci, trupurile sfinților le-au 
luat credincioşii şi le-au îngropat cu cinste, iar pe al vânzătorului celui fărădelege, 
adică trupul şi capul, le-au rupt şi le-au mâncat crocodilii şi pentru toate acestea se 
cuvine slavă lui Hristos, Dumnezeului nostru, celui închinat împreună cu Tatăl şi 
cu Sfântul Duh, în veci. Amin. 

Sfinţii 42 de mucenici din Amoreea - drumul spre sfinţenie 


Fiind luaţi în sclavie de către musulmani, cei 42 de mucenici nu au cedat, vreme de 
şapte ani, ademenirilor şi amenințărilor păgâne şi nu s-au lepădat de Dumnezeu, 
motiv pentru care au fost ucişi de sabie. 


ie e se 


Conducători ai armatelor împăratului bizantin Teofil din secolul al IX-lea, cei 42 
de mucenici au fost luaţi în sclavie atunci când musulmanii au asediat orașul 
Amoreea. Întemniţaţi timp de şapte ani, vreme în care toți ceilalți creştini închişi au 
fost ucişi, comandanții au rezistat la toate ademenirile şi amenințările musul- 
manilor de a se lepăda de dreapta credinţă, dar nu au cedat. 


Prin urmare, au fost înjunghiaţi și, fiindu-le aruncate trupurile în Eufrat, s-au găsit 
imediat pe lângă mal, de cealaltă parte, întregi, capul fiecăruia lpindu-se de trup, 
de parcă nici nu ar fi fost tăiat. Şi le-au luat credincioșii şi le-au îngropat cu cinste, 
dând slavă Domnului pentru biruinţa mucenicilor. 

Sinaxar - Pomenirea Sfinţilor marilor mucenici patruzeci şi doi: Teodor, 
Constantin, Calist, Teofil, Vasois şi cei împreună cu ei, care au pătimit în 
Amoreea 

In această lună (martie), în ziua a şasea, pomenirea Sfinţilor marilor mucenici 
patruzeci şi doi: Teodor, Constantin, Calist, Teofil, Vasois şi cei împreună cu ei, 
care au pătimit în Amoreea. 


În timpul unui război dintre împăratul Bizanțului Teofil (829-842) şi saraceni, 
aceştia au reuşit să asedieze oraşul Amorea (în Galicia - Asia mică) datorită trădării 
comandantului de armată Baditses. Amorea a căzut şi, o dată cu ea, 42 de generali 
au fost luaţi captivi şi duşi în Siria. 


In timpul celor şapte ani de încarcerare, aceştia au încercat în zadar să-i convingă 
pe captivi să renunţe la creştinism şi să accepte credinţa islamică. Captivii au 
rezistat cu tărie la toate ofertele tentante dar şi la ameninţări. 


După mai multe chinuri prin care nu au reuşit să frângă spiritul creştin al soldaţilor, 
păgânii au hotărât să-i condamne la moarte, sperând să-i sperie şi să-i convingă 
înainte de execuţie. Mucenicii au rămas de neclintit, spunând că profeţii Vechiului 
Testament aduc mărturii despre Hristos, pe când Mohamed se autointitulează 
profet fără nici o dovadă. 


Păgânii îi spuseră soldatului Teodor următoarele: "Ştim că ai lepădat preoţia, ai 
devenit soldat şi ai vărsat sânge în bătălii. Nu mai poţi nădăjdui în mila lui Hristos 
pentru că L-ai părăsit cu bună ştiinţă, aşa că trebuie să-l accepţi pe Mahomed." 


Dar mucenicul le-a răspuns: "Vorbele tale nu sunt adevărate când spui că L-am 
părăsit pe Hristos. Mai mult, am părăsit preoţia pentru nevrednicia mea. De aceea 

trebuie să vărs sângele meu pentru Hristos, ca să-mi spăl păcatele mele împotriva 
Lui." 


Călău i-au dus pe rând pe fiecare la locul unde li s-a tăiat capul şi trupurile lor au 
fost aruncate în râul Eufrat. 


La slujba de pomenire, aceşti sfinți suferitori de patimi sunt numiţi astfel: Teodor 
"întru totul Binecuvântat", Calist cel "neînfrânt", Constantin cel "nepreţuit", Teofil 
cel "minunat" şi Vasois cel "puternic". 

Sinaxar - Sfinţii 42 de mucenici din Amoreea - 6 martie 


a a d Sp SI 
UCENICI 
SFINȚII 42 DE M 
DIN AMOREEA 


6 MARTIE 


https://www.trinitas.tv/sfintii-42-de-mucenici-din-amoreea-6-martie/ 


ie se ste 


Sfinţii prăznuiți astăzi, cei patruzeci şi doi de mucenici, deși au pierdut încercarea 
de a-şi salva patria, nu au pierdut lupta pentru sufletele lor. Dintre aceştia cu- 
noaştem numele lui Teodor, Constantin, Calist, Etie şi Melisen, Teofil şi Besiu. 


În timpul domniei împăratului bizantin Teofil (829-842) au avut loc nenumărate 
lupte în încercarea de a opri invazia arabă din Asia Mică. 


În 24 septembrie 838 armatele creştine au suferit o pierdere semnificativă anume 
cetatea Amoreea din Frigia, locul unde se născuse bunicul împăratului Teofil, fo- 
stul împărat Mihail al II-lea. 


Soarta populației creştine a fost cruntă. Au fost luați mulți prizonieri soldaţi și 
civili şi au fost deportaţi. Nu au fost cruţate nici femeile, nici copiii. 


Între acești prizonieri s-au numărat şi patruzeci şi două de căpetenii militare şi 
civile. Ei au fost duşi şi întemnițați în Samara Mesopotamiei. Acolo au suferit în 
condiții grele, mâncând doar pâine şi apă. Au fost bătuţi constant în încercarea de 
a-l face să se lepede de credinţa creştină. Mai mult, le-au fost aduşi în temniţă 
înţelepţi musulmani care au încercat să le explice învăţătura islamului şi de ce ar fi 
trebuit cei patruzeci şi doi de creştini să îl îmbrățişeze. 

Este, de asemenea, mișcătoare încercarea de a-l convinge pe unul dintre mucenici, 
anume pe 'Teodor, cel ce fusese mai înainte preot, dar renunţase la preoţie pentru o 
carieră militară. Teodor, în timpul unui spectacol la o petrecere de biruinţă a 
împăratului Teofil, s-a mâniat văzând mulțimile fascinate de abilitatea unui saracin 
de a călări cu două lăncii odată. A coborât în arenă şi l-a doborât cu un simplu băț. 


Ştiindu-i istoria, musulmanii au încercat să îl convingă să se lepede zicându-i: 
„Știm că ai renunţat la preoţie, ai devenit soldat şi ai vărsat sânge în luptă. N-ai nici 
o nădejde în Hristos pe care l-ai lepădat de bună voie, acceptă, deci, pe Mahomed”. 


Teodor însă le-a răspuns: „Nu ai dreptate când spui că l-am părăsit pe Hristos. Mai 
degrabă, am părăsit preoția pentru propria-mi nevrednicie. De aceea, trebuie să-mi 
vărs sângele de dragul lui Hristos, ca să-mi poată ierta păcatele ce le-am făcut îm- 
potriva Sa.” 


Toate încercările de a-i face pe mucenici să renunţe la Evanghelie au fost în zadar 
şi perioada aceea cruntă de încarcerare s-a prelungit timp de șapte ani. 


Văzând că nu le poate fi frântă credința, Baditses un creștin care se lepădase și 
pentru a cărui trădare fusese pierdută Amoreea, i-a luat şi i-a dus pe malul Eufra- 
tului. 


Le-au mai fost promise pentru ultima dată onoruri, averi, chiar şi îmbrăţişarea 
familiei, dar nu au renunţat la Hristos. Au fost ucişi prin decapitare. 


Au arătat prin moartea lor că patria trupului se poate pierde, dar cetăţenia cerească 
rămâne a lor. 

Arhid. Ştefan Sfarghie - Sinaxar - Sfinţii 42 de mucenici din Amoreea 


Sfinții 42 de mucenici din Amoreea erau toţi creştini din oastea împăratului Teofil 
(892-842), luptătorul împotriva sfintelor icoane. 


În acea vreme, arabii au ajuns la cetatea Amoreea din Frigia, pe care doreau s-o cu- 
cerească. Pentru apărarea cetăţii sale, Teofil a trimis multă oaste şi pricepuţi con- 
ducători în meşteşugul războiului. Dar îndată au năvălit păgânii, cu şi mai multă 
oaste şi cu conducători vestiți, însă n-au putut intra în cetate, ci, încercuind-o, 
aşteptau. ŞI a trimis împăratul Teofil multe daruri, ca să îmblânzească pe căpetenia 
agarenilor, dar acela rămânea neînduplecat. 


Agarenii ar fi plecat după atâta aşteptare, dacă nu s-ar fi ivit o trădare din partea lui 
Vadiţis, unul dintre conducătorii oştirii grecilor. Deci, păgânii au intrat pe o cale 
secretă, descoperită lor de trădător, i-au prins pe cei 42 de ostaşi ai împăratului şi i- 
au întemnițat. 


Lor li s-a promis eliberarea numai dacă se vor lepăda de Hristos-Domnul şi Mân- 
tuitorul lumii şi dacă vor îmbrăţişa necurata credinţă a lui Mahomed. Vreme de 
şapte ani au fost ei ispitiţi, însă de fiecare dată au rămas neclintiţi în credinţă, cân- 
tând neîncetat Psalmii lui David şi rugându-se ziua şi noaptea. Pentru tăria cre- 

dinţei lor au fost omorâţi, tăindu-li-se capetele, primind astfel cunuma muceniciei 
de la Impăratul Hristos. 


După uciderea Sfinţilor 42 de mucenici, căpetenia turcilor l-a ucis cu sabia şi pe 
Vadiţis trădătorul spunând: „Cel ce a fost necredincios faţă de ai lui nu va fi cre- 
dincios nici faţă de străini”. 

Calendar Ortodox - Sfinţii 42 de mucenici din Amoreea; Aflarea Sfintei Cruci 


— 


MP'TYELONE MALIN ne a Pr TA0RI/PTP: eroii 
“a ME- ToNNEGN: COMP: CO NETANT: MOS Tia, 


Sfinții 42 de mucenici din Amoreea - Aceşti sfinţi mucenici au fost căpitani în 
armata împăratului Teofil al Bizanțului (829-842) care era originar din oraşul 
Amoreea (Frigia). Atunci când agarenii au năvălit asupra oraşului Amoreea, împă- 
ratul Teofil l-a apărat cu toată vitejia. Acest oraş nu ar fi fost cucerit dacă grecul 
Vatidis nu ar fi fost un trădător. 


Răzbunarea agarenilor a fost cruntă, având în vedere că anterior împăratul Teofil 
cucerise oraşul Sozopetra unde se născuse Amirmumn, conducătorul agarenilor. 
Șapte ani de zile au fost închişi în temniţă şi supuşi supliciilor cei 42 de căpitani, 
de către agareni în încercare lor de a-i face să renunţe la credinţa creştină şi să trea- 
că la mahomedanism. 


In cele din urmă Sfinţii 42 de mucenici au slăvit pe Dumnezeu prin moarte mar- 
tirică, fiind trecuţi prin sabie. Trupurile lor au fost aruncate într-un râu, însă după 
un timp creştinii le-au găsit scoase de valuri la mal şi le-au îngropat cu cinstea cu- 
venită. 


Troparul, glas 4: Mucenicii Tăi, Doamne, întru nevoinţele lor, cununile nestri- 
căciunii au dobândit de la Tine, Dumnezeul nostru. Că având tăria Ta, pe chinuitori 
au învins; zdrobit-au şi ale demonilor neputincioase îndrăzniri. Pentru rugăciunile 
lor, mântuieşte sufletele noastre, Hristoase Dumnezeule. 


Aflarea Sfintei Cruci 


Tot în această zi, pomenim aflarea cinstitei Cruci şi a sfintelor piroane de către 
Sfânta Elena, mama Sfântului împărat Constantin cel mare. 

La începutul domniei Sfântului Constantin cel mare (306-337), împreună cu Sfânta 
Elena, mama sa credincioasă, au decis să reconstruiască oraşul Ierusalim. Şi-au fă- 
cut un plan de a înălța o biserică pe locul patimilor şi învierii Domnului. 


Impărăteasa Elena a pornit spre Ierusalim cu o mare cantitate de aur. Sfântul Con- 
stantin i-a scris o scrisoare patriarhului Macarie (313-323), prin care îi cerea să o 
ajute pe mama lui în toate modurile posibile ca să restaureze sfintele locuri creşti- 
IE. 


După sosirea în lerusalim, împărăteasa a început să dărâme toate templele păgâne. 


In căutarea ei după Crucea dătătoare de viaţă, împărăteasa a cercetat mai mulți 
creştini şi evrei, fără să afle nimic pentru mai mult timp. In cele din urmă, un bă- 
trân evreu numit luda i-a spus că crucea era îngropată în spatele templului lui Ve- 
nus. 


Sfânta Elena a dat ordin să se demoleze templul şi să se facă săpături pe locul ace- 
la. 


TDOXOLOGIA o 


În scurt timp au găsit Golgota şi Mormântul Domnului. Nu departe de acel loc au 
găsit trei cruci, o scândură cu inscripția lui Pilat (loan 19:19) şi patru piroane care 
au străpuns corpul Domnului. 

Următorul pas era să determine care era crucea răstignirii Mântuitorului dintre cele 
trei. Patriarhul Macarie, văzând un mort care era dus la groapă, a cerut ca acel om 
să fie aşezat pe rând pe fiecare din cruci. Când corpul celui mort a fost aşezat pe 
Crucea Mântuitorului, acesta a înviat imediat. Văzând învierea celui mort, toţi au 
fost convinşi că au găsit Crucea, dătătoare de viaţă. 


Cu mare bucurie, împărăteasa Elena şi patriarhul Macarie au ridicat Crucea astfel 
încât să o vadă toţi cei de faţă. 

Proloage - Pomenirea celor patruzeci și doi de Sfinţi, mari mucenici: Teodor, 
Constantin, Calist, Teofil și Vasoiu cu însoțitorii lor, care au pătimit în 
Amoreea 


i 


ENI 


Luna martie în 6 zile: pomenirea celor patruzeci și doi de Sfinţi, mari mucenici: 
Teodor, Constantin, Calist, Teofil şi Vasoiu cu însoțitorii lor, care au pătimit în 
Amoreea (845-847). 


Aceștia au trăit în zilele împăratului Teofil, luptătorul împotriva Sfintelor icoane 
(829-842), toți viteji creştini, din oastea împăratului. 


Și era pe vremea când turcii cucereau cetate după cetate, apropiindu-se de Constan- 
tinopol şi, ajunseseră, acum, lângă cetatea Amoreea, din Frigia, cetatea de naştere a 
împăratului Teofil. 


Intru apărarea cetății sale, Teofil a trimis multă oaste şi pricepuţi conducători în 
meșteșugul războiului. Dar, îndată au năvălit turcii, cu şi mai multă oaste cu 
conducători vestiți, însă n-au putut intra în cetate, ci, încercuind-o, aşteptau. 


Și a trimis împăratul Teofil multe daruri, ca să îmblânzească pe căpetenia aga- 
renilor, dar acela rămânea neînduplecat. 

Și, cu adevărat, turcul ar fi plecat, în loc de atâta așteptare, de nu s-ar fi făcut o 
vicleană vânzare a cetăţii, de către Vaditis, unul din căpeteniile oastei grecilor. 


Deci, intrând turcii în cetate pe calea arătată de trădător, s-a făcut multă vărsare de 
sânge şi au nimicit cu foc toată cetatea, iar poporul creștin, care a scăpat de foc şi 
de sabie, a fost vândut în robie. Şi au fost prinse şi cele patruzeci şi două de 
căpetenii trimise de împărat, întru apărarea cetăţii, poruncind turcul, să fie păziți în 
temniță, ferecaţi în lanţuri, cu picioarele în butuci, voind cu foame şi cu sete să-i 
omoare şi, zicându-le, că nu vor fi eliberaţi, decât dacă vor trece la necurata 
credință a lui Mahomed. 


Şi, vreme de şapte ani, din când în când, trimişi de-ai căpeteniei turcilor, venind în 
temniţă, îi tot ispiteau cu tot felul de momeli pe luptătorii lui Hristos, dar nimic n- 
au izbândit, ci dimpotrivă, aceştia se întăreau şi mai mult în credință, cântând, 
neîncetat psalmii lui David şi petrecând ziua și noaptea în rugăciuni. 


Deci, venind ziua lor cea din urmă, nu pentru frică, nici pentru dragostea de viaţă, 
nici pentru slăbiciune, nici pentru pătimirea cea rea ce au suferit vreme de mulți 
ani, în robie, luptătorii Domnului nu şi-au schimbat credinţa lor în Hristos. Ci, cu 
socoteală bărbătească şi cu vitejia sufletului luptându-se, au blestemat pe 
Mahomed şi, întru liniștea bucuriei stând, au mărturisit vitejeşte, toți, credinţa în 
Hristos şi s-au încununat, tăindu-li-se capetele. 


lar, după tăierea Sfinților mucenici, căpetenia turcilor a poruncit să fie ucis cu 

sabia şi călcătorul de lege Vaditis, trădătorul, care vânduse cetatea, zicând: "Cela 

ce a fost necredincios faţă de ai lui, nu va fi credincios nici față de străini." 
Dumnezeului nostru slavă! 


Întru această zi, cuvânt al Sfântului Antioh, pentru Împărăţia Cerurilor şi pen- 
tru rugăciune. 


Toate poruncile lui Dumnezeu păzindu-le noi, fraților, să ne gândim la veşnica 
Împărăţie, pentru care este multă nevoinţă, dar care aduce neştiută odihnă. Că de ar 
pofti cineva numai împărăţia cea vremelnică, apoi câte vitejii nu trebuie să arate în 
războaie şi în primejdii ? Şi câte privegheri, griji şi dureri? Și întru nimic socotește 
toate necazurile, ce i s-ar întâmpla lui, bucurându-se de nădejdea împărăției 
aceleia, ca într-un vis văzută de dânsul, măcar că este vremelnică şi trecătoare. 


Se întâmplă, de multe ori, că cineva își sfârşeşte toate durerile şi ostenelile și i se 
pare, iată, ca şi cum ar avea în palmă împărăția cea nădăjduită, dar, fără de veste, în 

locul lui, altul ia cununa. Deci, câte nevoinţe nu ne trebuie nouă, ce sârguințe şi 
sporiri, privegheri şi griji, încă şi ispite în taină şi la arătare, răni şi chiar moarte, 
dacă voim să împărăţim neîncetat, împreună cu Hristos. Pentru aceasta, până la 
moarte, s-au nevoit cei mai înainte de noi, bărbaţi, femei și tineri, ca să 
dobândească Împărăţia Cerurilor, că Împărăţia Cerului însemnează nevoinţă. Şi cei 
ce întru toate se silesc şi se nevoiesc, aceia o dobândesc pe ea. Că cela ce, cu 
adevărat, s-a făcut famen pe sine, pentru Împărăţia Cerului şi în feciorie petrece, 
dator este să se arate pe sine în tot timpul vrednic de împărăție. Că nu prin cuvinte, 
nici cu chipul, nici cu numele, nici cu neamul, nici cu virtutea, nici cu vremea, nu 
se câştigă Împărăţia, ci cu puterea credinţei, arătată prin fapte. 


Dar ce înseamnă, "prin fapte?" Înseamnă că, prin fapta cea lucrătoare a poruncilor 
lui Hristos, să se depărteze omul de la cele potrivnice şi trupeşti, adică de la 
socotelile diavolului, care sunt acestea: desfrânarea, necurăţia, mânia, clevetirea, 
urâciunea, pomenirea de rău. Să se depărteze, de asemenea, de rădăcina tuturor 
răutăților: iubirea de arginți, deșarta mărire, iubirea de slavă, iubirea de sine, 
îngâmfarea, care stă împotriva lui Dumnezeu. Că, dacă ar avea cineva întru sine 
aceste patimi şi cele asemenea acestora, trupesc este şi fiu al vrăjmaşului, că numai 
cele pământeşti cugetă. Că înțelegerea şi cugetarea cea trupească, vrăjmăşie este lui 
Dumnezeu, fiindcă Legii lui Dumnezeu nu se supune și nici nu poate şi întru unii 
ca aceştia, nu petrece Duhul lui Dumnezeu. 


lar, dacă cineva nu are pe Duhul Sfânt, acela nu este al Lui. lar cela ce are pe 
Duhul lui Dumnezeu, acesta Duhului lui Dumnezeu se supune şi cu Duhul lui 
Dumnezeu îşi omoară faptele trupeşti. Că, încă viețuieşte lui Dumnezeu cela ce se 
înfrânează, robindu-și trupul, ca să se sălăşluiască într-însul Sfântul Duh, și EI să 
se înveţe a face rodul credinței, al faptei bune, al înțelepciunii, al curăției, al 
înfrânării, al dragostei, al bunătăţii, al răbdării, al nădejdii, al gândului celui bun, al 
întregii înțelepciuni, al laudei, al sfinţeniei. Acestea și cele asemenea acestora, ne 
duc pe noi la Împărăţia Cerurilor. 


Dumnezeului nostru slavă, acum şi pururea și în vecii vecilor ! Amin. 

Sfântul Nicolae Velimirovici - Proloagele de la Ohrida - Pomenirea Sfinţilor 
patruzeci şi doi de mucenici din Amoreea 


Aceştia au fost cu toţii comandanţi în armatele împăratului bizantin Teofil. Când 
împăratul Teofil a pierdut bătălia împotriva sarazinilor care s-a întâmplat în cetatea 
Amoreea, aceştia au capturat oraşul şi au luat cu ei în sclavie mulţi creştini, între 
care şi aceşti comandanţi. Ceilalţi creştini din cetate au fost fie ucişi, fie vânduți ca 
sclavi. 


Comandanții au fost aruncaţi în temniţă, unde au fost ţinuţi timp de şapte ani. Şefii 
musulmani îi cercetau adesea acolo, sfătuindu-i să îmbrățişeze credinţa islamică. 
Comandanții creştini însă nici nu voiau să-i audă. 


Când sarazinii le grăiau comandanților, zicând: „Mohamed este adevăratul proroc 
iar nu Hristos," comandanții îi întrebau: „Dacă aţi avea doi care se ceartă pentru un 
câmp, cum că este al lui, unul având mulţi martori care adeveresc aceasta, iar celă- 
lalt nici unul, ce aţi zice, că al cui este câmpul?" 


Șefii musulmani au răspuns: „Fără îndoială că al celui cu mulți martori." 


Comandanții au zis: „Drept aţi răspuns. Aşa este şi cu Hristos şi cu Mohamed al 
vostru. Hristos are mulţi martori: Prorocii din vechime, Moise şi loan Botezătorul, 

pe care şi voi îl recunoaşteţi şi care a dat mărturie pentru EI. Mohamed însă nu se 
are ca mărturisitor decât pe el însuşi." 


Sarazinii au rămas ruşinaţi şi au mai încercat să se apere astfel: „Credinţa noastră e 
mai bună decât cea creştină pentru că vedeţi şi voi că Dumnezeu ne-a dat nouă 
izbânda asupra voastră, a creştinilor! Vedeţi bine că cele mai bogate pământuri şi 
împărăţii din lume sunt ale noastre şi că ele sunt şi mai numeroase şi mai întinse ca 
ale voastre!" 


Atunci comandanții au zis: „Dacă aşa ar fi, atunci idolatriile egipteană, babilo- 
niană, elenistică, romană şi închinarea la foc a persanilor ar fi adevăratele credinţe, 
căci iată, odată toate aceste neamuri au fost stăpânitoarele lumii! Este limpede pen- 
tru oricine că victoria, bogăţia şi puterea voastră nu dovedesc şi adevărul credinţei 
voastre. Noi ştim că Dumnezeu uneori dă biruinţa creştinilor, iar alteori îngăduie să 
fie subjugaţi ca să-şi vadă mai bine păcatele şi să se curăţească de ele prin pocăință 
şi credinţă adevărată." 


După şapte ani ei au fost ucişi prin decapitare, la anul 845 după Hristos. Trupurile 
lor au fost aruncate în râul Eufrat, dar ele au plutit de cealaltă parte a râului unde 
au fost culese şi îngropate cu cinste de creştini. 

Sfinţii 42 de mucenici din Amoreea: Teodor, Constantin, Calist, Teofil, Vasios 
şi cei împreună cu dânşii (6 martie) 


ME TYELONEANAL UN. 1 


Aceştia erau toți căpetenii ai oştilor împăratului bizantin Teofil. Când împăratul 
Teofil a pierdut bătălia împotriva saracinilor în cetatea Amoreea, aceştia au supus 
cetatea şi au robit mulţi creştini. Printre ei erau şi aceste căpetenii. Creştinii rămaşi 
fie au fost ucişi, fie vânduți ca robi. 


Căpeteniile oştirii su fost aruncaţi în temniță, unde au rămas vreme de 7 ani. Căpe- 
teniile musulmane veneau adesea la ei, povăţuindu-i şi îndemnându-i să îmbră- 
țişeze credinţa islamică, dar căpeteniile creştine nici nu voiau să audă aceasta. 


Când saracinii le grăiau lor, zicând: Mahomed este adevăratul prooroc, iar nu 
Hristos. 


Căpeteniile îi întrebau: Dacă doi oameni s-ar sfădi pentru o păşune şi unul ar 
spune:,„a mea este păşunea”, iar celălalt:,,nu, a mea este” şi unul ar avea mai mulți 
împrejurul său care să mărturisească cum că a lui este păşunea, iar celălalt nu ar 
avea pe nimeni, decât numai pe sine, a cui socotiți că este păşunea? 


Saracinii au răspuns: Cu adevărat, a celui care are mai mulţi să dea mărturie despre 
dânsul. 


- Drept aţi judecat, spuseră căpeteniile. Asemenea este şi pricina dintre Hristos şi 
Mahomed. Hristos are mai mulți care dau mărturie: proorocii din vechime, înce- 
pând cu Moise şi până la loan Botezătorul, pe care şi voi îl recunoaşteţi şi care a 
dat mărturie pentru El. Însă Mahomed singur mărturiseşte despre sine cum este 
prooroc şi nu are pe nimeni altul să mărturisească despre sine. 

Saracinii rămaseră ruşinaţi, însă iarăşi încercară să-şi apere credinţa: Credinţa 
noastră este mai bună decât credinţa creştină şi iată mărturia: Dumnezeu ne-a dat 
biruinţă asupra voastră şi ne-a dăruit cel mai bun pământ din lume şi o împărăție cu 
mult mai mare decât cea a creştinilor. 


La aceasta, căpeteniile răspunseră: De ar fi aşa, atunci credinţa idolească a egip- 
tenilor, babilonienilor, credinţa elenistică, romană, încă şi închinarea la foc a 
perşilor ar fi credinţele cele adevărate, căci toate aceste seminţii au biruit şi au 
ocârmuit odinioară celelalte seminţii. Este limpede că biruinţa, puterea şi bogăţia 
voastră nu dau mărturie despre adevărul credinţei voastre. Noi ştim că Dumnezeu 
dă uneori biruinţă creştinilor, iar alteori îngăduie să fie chinuiți şi să pătimească 
spre îndreptare, spre pocăință şi curățirea păcatelor. 


După 7 ani, ei fură ucişi prin tăierea capului, în anul 845. 


Trupurile lor fură aruncate în râul Eufrat, însă ele plutiră până la ţărmul celălalt, 
unde fură luate şi îngropate cu cinste de creştini. 


SR o 2 


Ca o lumină, ca nişte zori de zi, ca un soare mare strălucind astăzi pomenirea 
pătimitorilor, a luminat sufletele credincioşilor. Pe care săvârşind-o, să-i lăudăm pe 
ei, cei ce au prea slăvit în mădularele lor pe Hristos Mântuitorul. (Din Canonul 
Sfinţilor mucenici ce se citeşte la Utrenie) 


Ca nişte flori plăcut mirositoare înflorind tainic în grădina pătimitorilor, aţi umplut 
Biserica noastră de mireasmă duhovnicească, îndepărtând mirosul urât al înşe- 
lăciunii. (Din Canonul Sfinţilor mucenici ce se citeşte la Utrenie) 


Frumuseţea cea neasemănată a lui Hristos şi slava Lui cea negrăită, pe care cetele 
îngerilor doresc să o vadă, cu îndrăzneală voi văzându-o, împreună cu toţi sfinții 
din veac pătimitori ai lui Hristos, patruzeci şi doi, cu rugăciunile voastre sfinte, 
luminaţi pe cei ce vă laudă pe voi, îndepărtând întunericul păcatelor şi fii luminii 
făcându-i, ca unii care sunteţi turnuri şi păzitori ai credinţei creştineşti. (Icos ce se 
citeşte la Utrenie) 


Sfântul mucenic Constantin 

Vitejeşte ai stat, pătimitorule Constantin, împotriva celor deşerți cu mintea, care se 
sileau să te smulgă pe tine de la dragostea lui Hristos, şi cu cetele mucenicilor ai 
fost numărat. (Din Canonul Sfinţilor mucenici ce se citeşte la Utrenie) 


Cu credinţă pătimind, te-ai lepădat înţelepţeşte de trup şi, plecându-te însuţi sabiei 
care te tăia, te-ai jertfit ca un miel, Constantin, mucenicule vrednic de laudă. (Din 
Canonul Sfinţilor mucenici ce se citeşte la Utrenie) 

Sfântul mucenic Constantin, din Amoreea 

Sfinți 42 de Mucenici din Amoreea 


| dara TEGGAPĂRONTA AO MAPTIPEC ȘI îi ANOPIO + Troparul Sfintilor 42 de 
„7 Tia SS Mucenici din Amoreea: 
Teodor, Constantin, Calist, 
Teofil, Vasois si al celor 
împreună cu dânsii 


6 Martie - Glasul 4 


Mucenicii Tăi, Doamne, întru 
nevoințele lor, cununile 
nesctricăciunii au dobândit 
de la Tine, Dumnezeul nostru. 
Că având taria Ta, pe 
chinuitori au învins; 
zdrobit-au si ale demonilor 
neputincioase îndrăzniri. 
Pentru rugăciunile lor, 
mântuieste sufletele noastre, 
Hristoase Dumnezeule. 


Troparul Sfintilor 42 de 
Mucenici din Amoreea: 
Teodor, Constantin, Calist, 
Teofil, Vasois si al celor 
împreună cu dânsii 


6 Martie - Glasul 4 


Mucenicii Tăi, Doamne, întru 
nevoințele lor, cununile 
nesctricăciunii au dobândit 
de la Tine, Dumnezeul nostru. 
Că având tăria Ta, pe 
chinuitori au învins; 
zdrobit-au si ale demonilor 
neputincioase îndrăzniri. 
Pentru rugăciunile lor, 
mântuieste sufletele noastre, 
Hristoase Dumnezeule. 

